text:
KRALENDIJK – Djarason 12 di ougùstùs e partido D66 ta bai trese un proposishon pa medio di su miembronan di ‘tweedekamer’, Jan Paternotte i lider di frakshon Rob Jetten. Esaki ta durante di enkuentro di ‘tweedekamer’, kaminda ta debatí tokante desaroyo di COVID-19. Nan ta deseá pa Gabinete Rutte regla pa obligatoriamente tur hende ku ta deseá pa biaha for di Hulanda pa Boneiru, mester pasa tèst di COVID-19 i ta negativo promé bishita e isla.
D66 ta mustra e echo ku hòspital na Boneiru na nan opinion no ta asina kapasitá pa atendé ku kantidat di hende afektá ku e vírùs na mes momentu. E di 2 opshon no ta konfiabel, mirando ku den e region no tin espasio pa hende di un otro isla bai pa asistensia médiko na un otro hospital den serkania. Turismo awor poko poko ta kuminsá desaroyá, i lo ta bon pa tene kuenta mas tantu posibel, pa evitá ku e vírùs yega i plama, pone ku mester sera porta di e isla. Turismo ta un parti fuerte di e ekonomia di Boneiru. Si hasi e tèst obligatorio, ta hasi e situashon mas stabil i sigur ku e vírùs no por yega Boneiru ku tur e konsekuensianan. Di otro banda Kòrsou i Aruba si ta eksihí pa esnan ku ta drenta e isla hasi un tèst 72 ora promé ku biaha, loke na Boneiru no ta e kaso.
D66 ta urgí tambe pa manda e barku di marina real ‘Karel Doorman’ rápido pa e área di Karibe. Esaki mirando kon e kasonan di COVID-19 ta subiendo konsiderablemente na Sint Maarten i Aruba. E barku ya tabata na islariba riba petishon di gobièrnu di Sint Maarten. El a regresá Hulanda ya ku e situashon no tabata alarmante di hendenan infektá ku e vírùs. Awor si ta notabel ku ta rekerí atenshon di entre otro e barku di marina pa yuda esnan infektá.


c: text/html

text:
RCA “BIG WHEEL LOTTERY powered by POWERADE & KFC” a presenta nan uniform nobo pa weganan como bishitante, cu logo Down Syndrom Foundation riba manga robes. Na mes momento a subi veld cu Athina Fernandez Acosta pa asina hasi un dedicashon special na nos muchanan cu syndromo abou. Esaki a sosode prome cu e partido contra di FCSN ekipo cu ta den sotano. Goleador di Campeonato Steven Melchor a score hatrick pa jega 16 gol den 12 wega. Jeanluc Bergen y Ronald Gomez cada uno a score 2 gol pero e homber grandi di anochi a resulta Kyliam “Toro” Bolivar cu 4 gol. Asina aki Soldatnan Tricolor ta acumula 33 punto y ta sigi Lider. Proximo compromiso ta “Derby di Capital” diaranson 9 di maart den CDGPT RCA vs RIVER. #RCAPABIDA
Club
RCA cu dedicashon special na comienso luna di “Down Syndrom” victoria di 11-0
More in Club
-
SV Britannia ta e prome veld cu luz LED na Aruba
Diabierna anochi 3 juni 2020 tabata un anochi grandi pa e organisacion di Piedra...
-
Nos ta drenta un fin di siman interesante di Copa Don Elias Mansur
Diahuebs anochi, e Copa Don Elias Mansur 2019 a inicia den stadion Guillermo Prospero...
-
RCA ta organisa edishon #7 Copa John Merryweather
E anja aki pa di shete anja consecutivo, organishon tricolor ta organisa e grandioso...
-
Dames RCA cla pa Play-Off
E damesnan tricolor, mescos cu Divishon di Honor, a bolbe clasifica pa play-off di...

robotstxt: allowed

filter: keep


text:
Punda— Ta hopi importante pa abo komo mayor tin un bon relashon ku bo yu/ nan. Paternidat ta e trabou di mas satisfaktorio ku hamas lo bo tin den bo bida, pero e no ta unu sin su desafio nan.
Zelandia–Riba djaluna 30 di novèmber Van Den Tweel a start ku nan kampaña di fin di aña, kaminda e ganadó ta gana un aña largu di kompras grátis. Ademas e ganadó por skohe un organisashon karitativo ku tambe ta gana un aña largu di kompras grátis.
De Savaan– Un kliente pashènt di Betesda a bin fayesé na e instituto despues di haña komplikashon. Despues di tabatin Covid pa algun dia, e la bin fayesé. Den oranan di mainta Vigilante a relatá ku dos persona mas a fayesé na CMC
Dos morto mas di Covid na Kòrsou Otrobanda—Sentro Médiko Kòrsou, CMC ta konfirmá ku 2 persona mas a pèrdè nan bida na man di Covid. Ta trata di dos pashènt, unu di 73 i un otro di 74 aña ku a bin fayesé. Nos mas sentido pésame na famia di e defuntunan i forsa na […]
Willemstad,– Bastante ta e famia, amigu simpatisadónan di e èks promé minister i èks lider di partido MFK, señor Gerrit Schotte kendenan a akudí den área di Koraal Specht ayera mainta pa saludá señor Schotte na momentu ku el a rekobrá su libertat for di SDKK. Señor Schotte a sali liber sin banchi mirando ku ya el a sinta 2/3 parti di su kastigu ku tabata tres aña.
Punda—International Health Care Holding BV ta un kompania ku ta manehá Universidat Médiko San Martinus.
Willemstad— E tim di Meo a sigui ku nan kontròlnan den oranan di mardugá i e biaha aki a bai kontrolá vários di e restorantnan ku sa haña bishita di persona nan ku no ta lokal. Durante di bishita na e restorant Mr. Porter Street Cafe ku ta keda den Pietermaai a bin tuma nota ku tabatin basta kliente presentá na e ora ku ya e restorant mester tabata sera.
Punda—Segun minister Girigorie Kòrsou lo no pone un Toke de Keda 6’or ni tampoko nunka mas lo bai na plachi di dia. Esaki segun e minister ta un “fake news”.
Punda—DMO ya pa 5 aña konsekutivo ta manehando e Palu di Pasku grandi den Punda. I e aña aki no tabata un eksepshon pa DMO.
Schottegatweg—Un trahadó di e kompania di entrega pakete internashonal DHL, a enkontra ku un di nan trahadó nan a tèst positivo pa e vírùs di Corona.


text:
Den cuadro di Dia di persona cu Limitacion cu ta acercando, nos redaccion ta haya cu ta importante pa yega cerca di comunidad cu informacion nan valioso. Hopi biaha nos ta ripara cu nos oido a bay atras. Nos no ta scucha mes bon mas.
Factor nan cu ta hunga un rol ta :
- Musica duro den ambiente sera
- Para cerca di un speaker
- No usa earplugs na ora di bay carnaval of actividadnan festivo unda speaker nan grandi ta wordo usa.
- Headphone ariba volumen duro
Si bo ta ripara cu bo no ta scucha bon mas, of cu cada biaha un persona tin cu ripiti pa bo scucha of kisas papia mas duro, ta señal pa bo traha un afspraak pa e profesional nan ta FEPOH yuda bo dor di haci un chekeo di oido.
Ademas di chekeo di oido tambe un persona por haya guia pa habla. Hopi biaha un persona cu ta haya of a nace cu problema di oido, tambe lo tin dificultad pa papia, dor cu e no por scucha su mes si e ta pronuncia palabranan bon. Otro nan tin tendencia di papia duro pa scucha nan mes pa por comunica.
Si ta desea mas informacion por yama FEPOH na e number di contacto 5881439 of pasa na oficina na Engelandstraat 15.


text:
Publiká riba 06 Yüni 2022
Willemstad – Outoridat di Aviashon Sivil di Kòrsou huntu ku Havenmeester ta hasi un apelashon serio na tur usuario di drones pa NO bula drones den área di Willemstad, esta henter Punda i Otrobanda, durante e aktividatnan di Velas Latino America Curaçao 2022 riba dianan 7, 8, 9, 10, 11, i 12 di yüni 2022. Ta pidi pa NO bula ku drones entre 5’or di mainta pa 7’or di anochi.
E motibu di e medida aki ta garantisá seguridat di tur persona ku lo bishitá e aktividat aki mirando ku lo tin demonstrashon di helikòpternan di Warda Kosta den St. Annabaai y tambe pues pa garantisá seguridat di tráfiko aéreo. Un drone por dal den un di e helikòpternan aki i kousa aksidente serio. Tambe ta antisipá ku tin un kantidat grandi di persona ta bishitá e aktividatnan i e peliger tei ku si, pa un òf otro motibu, e drone kai e por kousa daño na hende i material.
Havenmeester ta indiká ku botonan mester tene distansia for di e barkunan di bela ora nan ta drenta djamars awor.
Tur esaki ta pa garantisá seguridat durante e gran evento di Velas Latino America Curaçao 2022.


text:
EVELYN MESTER KEDA COMO LIDER DI MEP Y LIDER DI PAIS ARUBA
Xiomara Maduro colega di Evelyn Wever-Croes:
EVELYN MESTER KEDA COMO LIDER DI MEP Y LIDER DI PAIS ARUBA
Pa enfrenta y surpasa e retonan nos dilanti, nos mester di Evelyn como Lider di MEP y Aruba
Diadomingo awo Partido Movimiento Electoral di Pueblo MEP ta organisa su Congreso di Partido na unda cu lo re-eligi su Lider pa e proximo 4 añanan. Nos Lider Evelyn Wever-Croes na cabes di MEP y como Minister President di Aruba a sa di guia nos Pais den e momentonan mas dificil di nos historia. Evelyn tabata tey pa MEP y pa Aruba na e momentonan cu mas nos Partido y Pais tabata tin mester di un Lider firme y humano. Como un colega di Evelyn den partido y den gobernacion, mi por bisa cu Evelyn tin tur cualidades necesario y ta e miho lider pa keda guia MEP y Aruba den e rumbo di recuperacion y progreso.
EVELYN TA UN LIDER DIGNO DI MEP PA ARUBA
Como politico, Evelyn a sa di demostra capacidad, integridad, firmesa y curashi pa tuma decisionnan dificil, pero necesario na bienestar di nos Partido y Pais Aruba. Como Lider di Pais Aruba, Evelyn a lidera Aruba den varios crisis cu vision y determinacion. Evelyn a sa di representa MEP y Aruba dignamente cu un diplomacia politico unico. Evelyn ta nos prome Lider femenino di MEP y alabes nos prome Minister President femenino di Pais Aruba y den tur dos posicion Evelyn a sa di inspira y habri caminda pa e liderazgo femenino di nos Pais wordo acepta y admira. Evelyn a demostra cu e ta un lider digno di MEP pa Aruba.
BAN ACLAMA EVELYN COMO NOS LIDER DI MEP
E invitacion ta bay na tur simpatisante di MEP, pa ban aclama Evelyn como nos Lider di MEP durante e Congreso di nos prestigioso Partido na Sede di MEP na Santa Cruz diadomingo awo. Ban duna Evelyn e sosten necesario pa asina e por keda guia MEP y Aruba. Awo mas cu nunca MEP y Aruba mester un hende manera Evelyn pa sali na nos vanguardia. Pa enfrenta y surpasa e retonan nos dilanti, mi ta convenci cu nos mester di Evelyn como Lider di MEP y Aruba.


text:
ORANJESTAD, Aruba –Recientemente a tuma lugar e Special Olympics Aruba Health Forum. Dianan 3 te cu 6 di november ultimo atletanan di Special Olympics por a bishita Centro Deportivo Betico Croes na Santa Cruz pa un chekeo medico gratis y pa participa na diferente combersacion cu topico di salud. Nadine Van Der Woude di Digicel ta comenta cu na Digicel e involvimiento cu Special Olympics ta un sentimiento di orguyo pa henter e compania, pa motibo cu nan ta sinti parti di e fundacion. “Nos ta balora y admira e contribucion cu Special Olympics ta haci den nos comunidad, y de facto rond mundo, ya cu nan ta traha na bienestar di tur esnan cu disabilidad intelectual”.
“Mi ta particularmente orguyoso di por a dirigi palabra na publico presente. Mi ta sigur cu mi por papia pa nos tur na Digicel ora cu mi bisa con agradecido nos ta pa e bon colaboracion. Nos ta felicita Special Olympics Aruba cu un bunita programa”, asina Nadine Van Der Woude, Marketing Manager di Digicel a bisa. “Na Digicel nos ta realmente kere cu di berdad ‘Nos ta hunto, Mas miho..’ y ta importante pa cada bes di nobo nos compromete nos mes na crea impactonan positivo den cual e poder di inclucion y trabou den equipo ta keda subraya. Nos ta felicita Special Olympics Aruba cu un exitoso Aruba Health Forum”. Otro oradornan cu tambe a hiba palabra ta Dr. Esther Vermeulen, experto den nutricion y propietario di Vitality By Esther, tambe Cheryl de Graf un enfermero specialisa den diabetis y Dr. Dawn Lawson un optometrista di Jamaica cu a bin Aruba specialmente pa e Health Forum.
Special Olympics Aruba Health Forum a percura pa un programa hopi activo cu e.o un actividadnan deportivo manera volleyball y bolas, un espacio na unda cu a promove un estilo di bida saludabel, a duna diferente charla riba topiconan di salud e.o Diabetes y Nutricion. Riba e di dos dia a pasa dor di 6 booth di salud, cuminsando cu un checkeo medico y siguiendo cu examen di wowo. E focus di e checkeo medico tabata optometria, sinembargo Special Olympics a desaroya 9 pilar pa un programa saludabel pa e atleta. E programa aki ta activo den henter Caribe. E focus di e programa ta pa sigura cu e atletanan special no unicamente ta wordo inclui sino cu nan por cuida nan curpa tambe, ricibi cuido medico y tuma medida si esaki ta necesario. Por ehempel, e examennan di wowo a conclui cu algun atletanan special mester bisiti bril.
Digicel Aruba ta sumamente orguyoso di por tabata un di e patrocinadornan. Special Olympics Aruba por sigui conta cu e sosten di Digicel, manera a bin ta hasi ya pa 19 aña consecutivo. Digicel ta encurasha comunidat di Aruba pa sostene e atletanan special. Un comunidad cu ta inclusivo ta permiti e muchanan special desaroya nan talentonan di manera cu nan tambe por contribui na Aruba. E atletanan special lo representa Aruba proximamente na Berlijn, Alemania pa World Games 2023.


text:
Un auto a cay for di un parkeergarage di 18 meter halto, den e auto tabata tin dos mucha homber hoben di 16 y 19 aña, ambos no a sobrevivi e caida.
Essen, Alemania:
Diadomingo den careda di 7 ‘or y 20 di anochi a sosode un accidente tragico na un parkeergarage na Essen. Un auto Volkswagen Golf, color berde tabata riba e piso mas halto di e parkeergarage y e auto aki a dal contra e railing y a cay for di un haltura di mas o menos 18 meter, e dos ocupantenan di e auto a fayece.
Riba e piso mas ariba di e parkeergarage a keda un buraco grandi na e railing di e rand. Aki tabata unda e auto a pasa y a bay cay. Despues di e caida autoridad a cuminsa cu un investigacion y nan a marca cu geel riba e parkeerplaats con e auto a core prome cu e la cay abou. E auto a cay for di mas o menos 18 meter halto y a cay den banda, na e banda di chauffeur.
Polis ta sospecha cu e auto prome cu e la cay riba e stupie di e parkeergarage, biniendo abou e lo a dal contra un mata grandi y despues a crash riba e stupie.
Segun vocero di polis e accidente a sosode pa motibo di coremento iresponsabel di e chauffeur, segun investigacionnan haci den careda di 7’or y 20 di anochi e chauffeur a perde control cu su auto y a cay for di halto. Tur cos ta mustra cu e accidente fatal aki tin di haber cu coremento duro y iresponsabel riba e parkeerdek mas ariba.
Hopi lihe despues di e crash e team di rescate a yega na e sitio. Brandweer tabata tin e tarea hopi dificil pa libera e dos ocupantenan, nan tabata mal pega den e auto. Na final nan mester a corta e auto completamente pa por a yega na e dos victimanan y pa asina por a sacanan.
Ambos ocupante a wordo reanima y den un estado hopi critico nan a wordo transporta pa hospital, caminda tur dos a fayece na e heridanan serio cu nan a ricibi.
Famia y amigonan di e dos victimanan, e mesun anochi a bay na e sitio unda e accidente a sosode. Un señora probablemente mama di un di e victimanan a sak den otro na momento cu e la mira con e auto a keda, e dama aki tambe mester a wordo transporta pa hospital.


text:
Kòrsou kampeon divishon Senior League den serie del Caribe
Kòrsou kampeon divishon Senior League den serie del Caribe ora ku e laga Puerto Rico den tereno den bòm di 11 inning!
Liga Pariba ta enfrentá e fuerte selekshon di Puerto Rico den e serie di Caribe divishon Senior League i ta titulá kampion ora ku nan laga Puerto Rico den tereno ku skore di 7-6 den di 11 inning!
Un final ku a konosé hopi emoshon i ku a bin kue un rumbo sorpresivo den bòm di 7 inning ora ku Korsou a bini bek for di un défisit di 4 kareda pa empatá e wega na 5-5-.
Promé ku esei Puerto Rico a bai ariba 2-0 ya den habrida di promé inning. Korsou a logra na nota 1 kareda pa kòrtá bentaha, pero mester a mira kon Puerto Rico a manda 2 mas kas pa amplia hasi wega 4-1. Mas lat Puerto Rico a manda 1 mas pa amplia distansia, hasiendo wega 5-1.
Wega tabata parse di ta riba ijs kaba ku e skore 5-1 na fabor di Puerto Rico ku 1 out. Faltando sinembargo 1 out pa keda eliminá, Liga pariba ta logra nan pone 2 koredó den sirkulashon, pa purba forsa kos, pa bini un tripel ku ta manda 2 kas.
E batido riba su higra a bai tersera ku e left fielder ku e bala den su man, práktikamente riba e liña ku ta marka e final di e área di shòrt stòp. Pa un motibu ineksplikabel e left fielder a tene e bala i no bai tersera mesora. ora ku e la bai tersera, e bala a yega promé kue koredó. E tersera base a blòkia e base i den e akshon di buska e tag, e koredó basta korpulento a dal den e tersera base i e bala a kai. E tersera base a lora abou di doló i banki di ámbos selekshon a bira bashí. A dura un ratu pa re-establese òrdu riba fèlt promé ku Rode Kruis por a atendé. Na final a lapi e tersera base Borinque i but’é bek riba pia, a shake hands i wega a sigui ku e skore di 5-4 ku dos out. I Korsou a logra pull thru pa manda e kareda kas pa empatá e wega i forsa e extra inning.
E extra inning a kana na manera no apto pa kurason suak. Puerto Rico a bai ariba 6-5. Kòrsou ta empatá. Puerto Rico t menasa, pero keda kòrtiku na 4 okashon. Korsou meskos. den bòm di 11 inning, Kòrsou ta buta koredó den sirkulashon i ta sigui e hit di oro ku ta manda kareda number 7 kas, pa Korsou laga Puerto Rico den tereno ku skore di 7-6.
Korsou ta kampeonisa den Serie del Caribe i ta sigui p’e mundial Senior League bou di bandera di William sport!


text:
KOMUNIKADO DI PRENSA
Dia 11 di yüni 2012.
Gobièrnu ta operá di forma defisiente i terko
E luna aki mes tin skarsedat di remedi
WILLEMSTAD – Komo ku entrante dia 1 di yüli tin regla nobo na vigor pa loke ta suministro di remedi na Kòrsou, ya e luna aki tantu e importadornan komo e botikanan ta bini den pèrtá. Loke niun hende te ainda no por a kere, ta bai sosodé di bèrdat: pronto Kòrsou ta konfrontá un skarsedat serio na remedi i esei ta algu ku lo no por solushoná un, dos tres buskando remedi for di otro destinashonnan. Gobièrnu mes a rekonosé kaba ku su plannan ta demostrá fayo grandi riba hopi punto, pero tòg e no ta tuma medida pa prevení un situashon kaótiko.
Hasta un enkuentro resien entre un delegashon di e asosiashon di importadó di remedi (VIPP, Vereniging van Importeurs van Pharmaceutische Producten) i promé minister Gerrit Schotte no a duna niun resultado. Den e afan pa kumpli ku promesanan hasí anteriormente na Cft (Komishon di supervishon finansiero) i e metanan ku nan mes a pone pa ekonomisá 47 mion riba un base anual na gastunan di remedi, e promé mandatario no ke tende nada di hala aden, ni adaptá e medidanan ku a anunsiá pa dia 1 di yüli awor.
Esei ta nifiká ku gobièrnu ta persistí na unilateralmente imponé preis máksimo pa remedi riba kua ni e suministradónan, ni e importadónan, ni e rebendedónan no por gana nada mas. Ku su medidanan gobièrnu ke preskribí e fábrikanan den eksterior kua preis nan tin mag di apliká pa suministro na Kòrsou. Nan ta imponé esaki, pero ni e importadónan no por forsa algu asina. Den e reunion ku VIPP gobièrnu mester a atmití ku e listanan di preis máksimo ku nan a produsí te awor ta fayando di tur banda.
Pèrdida di kapital
Ya e minister di asuntunan ekonómiko a laga publiká un lei ku ta stipulá ku no por bende remedi mas ku no ta kumpli ku e lista di preis máksimo di dia 1 di yüli awor – esei nan a prohibí pa lei! E importadornan – i meskos ta konta pa e botikanan – tin un sierto stòk na remedi, pero basá ainda riba e areglo bieu. Den algun kaso e preis di kosto di nan na importashon ta mas haltu ku loke gobièrnu awor a stipulá komo preis máksimo pa entrega na e pashènt. Ta bini aserka ku den su medidanan gobièrnu no a tene kuenta tampoko ni mes ku un periodo adekuá di grasia (di tres luna), pero ta anunsiá un medida nobo un luna i mei promé ku dia 1 di yüli. A konsekuensia di esei e importadónan ta keda barká ku nan stòk. Esei ta un pèrdida enorme di kapital. Kompilá un stòk nobo ta mes riská.
Gobièrnu i inspekshon di remedi ta eksigí di e importadónan pa nan importá remedi ku ta registrá i pa kua nan por mustra un faktura di e fábrika. No ta pèrmití e importadónan pa nan buska remedi otro kaminda. Nan ta mará a base di kontrato i basá riba leinan di gobièrnu na un suministradó. Si e suministradó ei apliká preis muchu haltu, a lo ménos ku no ta kumpli ku e lista di preis máksimo manera publiká pa gobièrnu, e ora ei e importadónan no por kumpra e remedinan ei mas. Di pursi, konforme e medida anunsiá nan no mag bende e remedinan ei mas, pasobra nan preis ta demasiado haltu. Tur esei ta sin tene na kuenta ku e fábrikanan rònt mundu tin palabrashon vigente, di moda ku nan no por adaptá pa un isla manera Kòrsou.
Terkedat
Di tur banda ta hasi imposibel pa e importadónan na un manera ku tin sentido kumpra remedi pa e merkado lokal, pa tene nan na stòk, pa no papia mes di bende nan. Esei ta nifiká ku un skarsedat agudo di remedi ta yegando serka di un forma angustioso. Gobièrnu di Kòrsou i e Tim di Transishon di Farmasia ta demostrando un terkedat sin presedente i tòg nan tin e tribilidat pa deklará ku ta e importadónan ta keda responsabel pa duna e pashènt di Kòrsou akseso na un selekshon di remedi ku ta efektivo i pagabel. Ku esei ta rekerí lo imposibel di e sektor aki, algu ku gobièrnu aparentemente no ta realisá sufisientemente. VIPP ta pone responsabilidat di un skarsedat di remedi direktamente serka gobièrnu. Ta gobièrnu ta prohibí VIPP pa lei di dia 1 di yüli pa bende remedi na un preis mas haltu ku konforme e lista nobo di preis máksimo permití. Esei ta nifiká ku ni maske e pashènt mes ke paga pa su remedi, ta prohibí e importadó pa suministrá e remedi. VIPP no tin kontesta riba e pregunta kon anto e pashènt mester yega na su remedi.
Komo último refugio pa purba evitá un situashon di un desaster total VIPP por konsiderá ainda pa akudí na wes.
PERSBERICHT
11 juni 2012.
Regering gaat ondeugdelijk en halsstarrig te werk
Deze maand al tekort aan medicijnen
WILLEMSTAD – Omdat per 1 juli nieuwe regels gelden ten aanzien van de voorziening van geneesmiddelen op Curaçao, komen zowel de importeurs als de apotheken deze maand al klem te zitten. Wat velen niet voor mogelijk hielden, gebeurt dan echt: Curaçao kampt binnenkort met een ernstig tekort aan medicijnen die ook niet een, twee, drie uit andere bestemmingen aangevoerd kunnen worden. De overheid heeft al moeten toegeven dat de uitgestippelde plannen op heel wat punten tekort schieten, maar laat toch na om maatregelen te nemen om chaotische toestanden te voorkomen.
Zelfs een recente ontmoeting van een delegatie van de Vereniging van Importeurs van Pharmaceutische Producten (VIPP) met minister president Gerrit Schotte heeft geen zoden aan de dijk gezet. In het streven om tegemoet te komen aan beloften die eerder zijn gedaan aan het Cft (Commissie financieel toezicht) en de eigen gestelde doelen om op jaarbasis 47 miljoen gulden te besparen op kosten voor medicijnen, wil ook de premier niets weten van het intrekken of zelfs aanpassen van de geplande maatregelen per 1 juli a.s.
Dat betekent dat de overheid persisteert bij het eenzijdig opleggen van maximumprijzen voor medicijnen waar de leveranciers, importeurs en wederverkopers niets meer op verdienen. De regering wil met zijn maatregelen buitenlandse fabrikanten voorschrijven welke prijzen zij mogen hanteren voor levering aan Curaçao. Die zijn opgelegd, maar zelfs de importeurs kunnen zoiets niet afdwingen. De overheid heeft moeten erkennen dat de tot nu toe geproduceerde lijsten met maximumprijzen aan alle kanten rammelt.
Kapitaalsvernietiging
De minister van economische zaken heeft al een wet afgekondigd die bepaalt dat medicijnen die niet aan de maximumprijslijst van 1 juli voldoen, dus niet verkocht mogen worden – dat is per wet verboden! De importeurs – en dat geldt ook voor de apotheken – hebben een bepaalde voorraad medicijnen, maar nog gebaseerd op de oude regeling. In sommige gevallen is de kostprijs daarvan bij import nog hoger dan wat de overheid nu als maximumprijs heeft bepaald voor levering over de toonbank. Ook al omdat de overheid zelfs in hun maatregelen het niet eens heeft over een toereikende overgangsperiode (grace period van drie maanden), maar een nieuwe maatregel afkondigt anderhalve maand voor ingang op 1 juli, blijven de importeurs dus zitten met hun voorraden. Dat is een geweldige kapitaalsvernietiging. Nieuwe voorraden aanleggen is net zo riskant.
De overheid en inspectie der geneesmiddelen eisen van de importeurs dat zij medicijnen importeren die geregistreerd zijn en waarvoor een fabrieksfactuur moet worden getoond. De importeurs mogen niet zomaar overal inkopen. Zij zijn gebonden per contract en per overheidswetten aan 1 leverancier. Als die leverancier tegen te hoge prijzen levert, die althans niet voldoen aan de maximale prijzenlijst die is afgekondigd door onze overheid, kunnen de importeurs die geneesmiddelen niet meer inkopen. Ze mogen immers, volgens de afgekondigde maatregel, die geneesmiddelen niet meer verkopen, want de prijzen zijn te hoog. Nog even afgezien van het feit dat de fabrikanten wereldwijd afspraken hebben lopen, die niet voor een eiland als Curaçao kunnen worden aangepast.
Halsstarrigheid
Van alle kanten wordt het de importeurs onmogelijk gemaakt om nog op zinvolle wijze geneesmiddelen voor de lokale markt in te slaan, op voorraad te houden, laat staan te verkopen. Dat betekent dat een acuut tekort aan medicijnen angstvallig dichtbij is gekomen. De Curaçaose regering en het Transitie Team Farmacie leggen een ongekende halsstarrigheid aan de dag en toch durven zij te beweren dat het de verantwoordelijkheid blijft van de importeurs om de patiënten van Curaçao toegang te bieden tot een keur aan deugdelijke, betaalbare medicijnen. Daarmee wordt het onmogelijke gevraagd van deze sector waar de overheid nog onvoldoende van doordrongen lijkt. De VIPP legt de verantwoordelijkheid van een schaarste aan medicijnen direct bij de overheid. Het wordt de VIPP bij wet per 1 juli a.s. verboden om een geneesmiddel te verkopen die een prijs heeft die hoger is dan conform de toegestane nieuwe maximale prijzenlijst. Dit betekent dat, zelfs al zou de patiënt zelf willen betalen voor zijn medicijn, het de importeur alsnog verboden is dit geneesmiddel te leveren. Op de vraag hoe de patiënt dan aan zijn medicijn moet komen kan de VIPP geen antwoord geven.
De VIPP heeft als laatste redmiddel nog de stap naar de rechter achter de hand om te proberen om een totale rampsituatie te voorkomen.


text:
Entrante dialuna 20 di november
ORANJESTAD – Cu e meta pa mehora y haci servicio na cliente mas eficiente, Departamento di Impuesto y DIMAS ta anuncia cu entrante dialuna 20 di november 2017 ta habri un servicio di caha den nan oficina na Paardenbaaistraat 11. E servicio di caha aki ta solamente pa e clientenan di DIMAS.
E clientenan di DIMAS lo no mester bay mas na e oficina di Departamento di Impuesto na Camacuri, un oficina di MFA of otro oficina di gobierno den districto, pa por haci pago adelanta pa e diferente productonan y servicionan di DIMAS.
Entrante dialuna, 20 di november, tur cliente di DIMAS lo tin e oportunidad pa por haci pago na e oficina di DIMAS menciona prome cu atende nan cita pa un servicio of producto.
Departamento di Impuesto lo tin un bali den e sala di espera di DIMAS, unda lo brinda servicio di caha y asina facilita tur cliente di DIMAS cu tin mester di haci pago manera di:
- Gastonan administrativo (retributies)
- Gastonan pa permiso (leges) y
- E suma di deposito (waarborgsom)
E pagonan lo por wordo efectua unicamente cu tarheta di debito. Pues, lo no ta posibel pa paga cu placa efectivo. E orario di servicio di caha di Departamento di Impuesto ubica na DIMAS ta:
07.45 – 11.30
13.15 – 15.30
Pagonan pa producto y servicio di DIMAS na e oficina principal di Departamento di Impuesto lo no ta posibel mas entrante dialuna 20 di november. Ta mantene un periodo di transicion te fin di december 2017, durante cual ainda lo ta posibel pa e clientenan efectua pago na Departamento di Impuesto ubica na un MFA of un oficina di gobierno den districto. E intencion ta cu entrante di luna di januari 2018, lo e cliente lo por efectua tur pago solamente na DIMAS (of via DIMAS su online portal).
E servicio nobo aki ta den cuadro di e maneho proactivo y dirigi riba eficiencia cu DIMAS ta ehecutando e ultimo añanan. Ya por nota un reduccion den fila, un rapidez den oportunidad pa cita y pa procesa e peticionnan.
A digitalisa e proceso y for di un operacion cu hopi papel, DIMAS ta bayendo awor den un departamento completamente digitalisa, moderno y eficiente.
Departamento di Impuesto y DIMAS ta haci un apelacion na tur cliente pa tuma bon nota di e cambionan den e servicio di pago aki pa evita cualkier inconveniencia.
Gerencia di Departamento di Impuesto y DIMAS
17 di november 2017


text:
Kralendijk- Un regimento di ehersito hulandes, for di djaweps atardi tan a Boneiru pa un treinen práktiko.
Ta trata di un regimento di Compagnie in de West. Meta di e treinen ta, entre otro, pa konosé tereno di e isla mihó.
Manera kustumber, kapital Tom Pasman, huntu ku mayor Arthur Duursma a hiba un bishita di kortesia pa gezaghèber Edison Rijna.
Boluntario
Banda di nan ehersisionan ofisial, e miembronan di ehersito lo ta duna aporte komo boluntario na vários proyekto na Boneiru. Den transkurso di e fin di siman largu por a mira diferente vehíkulonan militar den kayanan di Boneiru.


text:
Recientemente a sali un video riba red social, den cual atrobe un homber ta acusa Minister di Husticia di ta strob’e di bin Aruba pa dera su yiu. Lamentablemente, mescos cu el a haci algun tempo atras, ta sali ataca e mandatario sin ningun base of motibo.
Locual e ta bisa simplemente no ta berdad. T’asina cu un periodista a comunica cu Bureau di Ministerio di Husticia pa pidi informacion pa e persona por biaha pa e bay entiero di su yui.
A informa e periodista cu ta un situacion comprendibel y a splica e procedura bou leynan vigente di Aruba tur persona cu a yega di wordo deporta recientemente y tin nacionalidad cu ta rekeri Visa, tin pa:
a. pidi pa recorta e periodo di no adimicion, ja cu ora wordo deporta ta haya un periodo den cual no ta admisibel na Aruba y/of
b. pidi visa via Embahada Hulandes, ya cu aparentemente e persona tin un nacionalidad cu ta rekeri visa a base di Rijksvisumwet.
Ademas e reglanan di Covid (ED-card) ta vigente. E realidad ta esaki: Ora deporta un stranhero indocumenta di Aruba, e ta haya prohibicion di reentrada di algun aña. Den e caso specifico aki, e homber lo ta bonbini na nos isla te dia 23 di mei 2024.
Locual e maneho ta rekeri ta, cu mester pidi dispensacion di e prohibicion pa por bolbe bin Aruba. Pues e dispensacion no tin nada di haber cu pidi despensa pa e acusacionnan sin base cu el a expresa contra e minister y contra e gobierno completo.
Comosifuera poco, a tuma contacto cu Consulado General di Reino Hulandes na Republica Dominicana, pa nan papia cu e persona aki y intermedia den locual e mester por por asisti na entiero di su yiu na Aruba.
“Pues mi no tin nada personal contra e persona, mi ni conoce, el a wordo deporta door di Guarda Nos Costa den cuadro di trabow di e Departamento. Desde e tempo ey cada bes e ta purba mancha mi bon nomber cu acusacionnan fofo y sin base”, asina Minister Andin Bikker a indica.


text:
Nadal pa di 9 bia kontra Federer den un Grand Slam.
Rafael Nadal a logra posishoná su mes den final di Australian Open despues di a eliminá Grigor Dimotrov. E spañó di 30 aña a pasa pa e final despues di 4 set kontra su oponente di orígen Búlgaro. E sètnan a finalisá 6-3, 5-7, 7-6 (5), 6-7 (4) en 6-4. E partido a dura kasi sinku ora. Djadumingu Nadal ta enfrentá Roger Federer. Federer a pasa na final despues di a eliminá su kompatriota suiso Stan Wawrinka den sinku set. Esaki lo ta e di nuebe enkuentro entre e dos rivalnan den un final di Grand Slam. E último bia ku nan a topa otro tabata den e final di Roland Garros na 2011. Na 2011 Nadal a gana di Federer den 7–5, 7–6(, 5–7, 6–1.


text:
monica pimentel
-
News
Pre-seleccion Tokyo 2020
Conoce e pre-seleccion di Aruba cu ta den pleno preparacion pa e Weganan Olimpico TOKYO 2020. Na vispera di e…Read More »
-
Barranquilla2018
Taekwondo a cuminsa na Barranquilla
Taekwondo tambe a mira accion awe den Weganan Centroamericano y del Caribe 2018, caminda nos atleta Monica Pimentel mester a…Read More »
-
Cochabamba
Taekwondo na caminda pa Bolivia
Atleta Olimpico, e teakwondista Monica Pimentel a biaha pa e XI Juegos Suramericanos Cochabamba 2018. Hunto cu Monica a biaha…Read More »
-
News
Aruba Bank sportsclinic Taekwondo
Atleta elite di taekwondo Monica Pimentel hopi satisfecho y contento cu Aruba Bank a duna un oportunidad unico na nos…Read More »
-
Barranquilla2018
Monica a classifica pa Barranquilla2018
Atleta Monica Pimentel caba di clasifica pa e Weganan Centro Americano y Del Caribe Barranquilla 2018. Na Nueva Leon, Mexico,…Read More »


text: KRALENDIJK – Ya ta un tradishon tur prinsipio di Aña Nobo “Fundashon Alzheimer Bonaire” ta organisá un “Masha Danki” Party pa gradisí su Boluntarionan. E selebrashon a tuma lugá djasabra último 18 di yanüari na restorant di “Spice Beach Club”. Evert Piar presidente di e organisashon a menshoná durante e aktividat ku e fundashon ta hasi esaki komo un gesto pa demonstrá apresio pa e boluntarionan kende henter aña a koperá ku “Fundashon Alzheimer Bonaire” durante nos aktividatnan. Manera tur aña ta e kaso, e aña aki a skohe 2 boluntario ku a sobresalí i nos ta brinda nan un regalo i un sertifikado komo muestra di apresio, Piar a menshoná durante e aktividat.”. Indra Sedney i Esther van Baar tabata esnan kende ”Fundashon Alzheimer Bonaire” a rekonosé komo boluntario ku a sobresalí. Kombinashon di pòrtrèt ta ilustrá e boluntarionan ku a sobresalí, direktiva i otro boluntarionan durante e aktividat.


text:
Say it one more time
Iri, chens
Iri, bad
Ai, oh
I den tur woord / ku m'a buska
Awoki mi hasi a shen
I kaba love den un kas
I bo sa ku awe mi ku bo ta fit
I laga nos ba-a-a-an
Ai tene mi man ban, man ban
Ba-a-a-an
Mami laga nos ban
Mami laga nos ban
Paso nan ke hinke pinda den mi pan
Tur e hendenai ta dom, wise
Nan ke mira ami kubo keda fight-fight
Pero no, ai tene mi stem anto bo feel
Anto mustra ku mi ta' aki
Dushi bo ta save den mundu aki, yeah-eh
Ai, laga nos ban
Mi por mira marga den bo man
Dios un kaminda, pa nos kana te manan
Dios sa si ki , ki m'a laga den su man
Ami ku bo ta biba na pas
Tuma kurason i dunam'un man, ai-ay
Tuma forma bida, dunam'un man, ai-ay
Yeah-ey
Ba-a-a-an
Ai tene mi man ban, man ban
Ba-a-a-an
Mami laga nos ban
Ba-a-a-an
Ai tene mi man ban, man ban
Ba-a-a-an
Mami laga nos ban
I den tur woord / ku m'a buska
Awoki mi hasi a shen
I kaba love den un kas
I bo sa ku awe mi ku bo ta fit
Tene mi man, anto lo bo bin
Pabo sinti loke mi ta feel
Dushi bo ta save den mundu aki
Ai, laga nos ban
T'abo sinjami kon por stop di tira zand
T'abo sinjami kon por para trai mi zak
T'abo ponemi para duru trai mi angst
Mi ku bo ta biba na pas
Tuma kurason i dunam'un man, ai-ay
Tuma forma bida, dunam'un man, ai-ay
Yeah-ey
Ba-a-a-an
Ai tene mi man ban, man ban
Ba-a-a-an
Mami laga nos ban
Ba-a-a-an
Ai tene mi man ban, man ban
Ba-a-a-an
Mami laga nos ban
Iri
Deeper


text:
Dos dia di Youth Olympic Camp
Youth Olympic Camp aki ta consisti di algun actividad interactivo
Dos dia di Youth Olympic Camp cu futuro docentenan di Movecion y Salud
E Youth Olympic Camp aki ta consisti di algun actividad interactivo basa riba e edad di 8 pa 20 aña. E objetivo di e evento ta pa amplia e conocimento di e atletanan riba e thema di nutricion, actividad fisico y branding.
E Youth Olympic Camp lo ta consisti di dos dia di actividad unda un total di 150 mucha lo por ser spera. Dia 1 lo ta na Centro Deportivo Betico Croes di 9am pa 3pm mientras cu Dia 2 lo ta na Centro Deportivo Franklyn Bareño di 9am pa 1pm. Riba ambos dia lo ofrece na banda di actividadnan di movecion manera Zumba tambe lectura riba Salud. Ta bon pa menciona cu lo ofrece un lunch na tur dos dia di evento.
Tuma bon nota cu cada participante cu a inscribi pa e Youth Olympic Camp mester bin cu nan shirt cu nan lo ricibi di nan coach.
Pa mas informacion di e Youth Olympic Camp por tuma contacto via email: 𝐲𝐨𝐮𝐭𝐡.𝐨𝐥𝐲𝐦𝐩𝐢𝐜.𝐜𝐚𝐦𝐩@𝐠𝐦𝐚𝐢𝐥.𝐜𝐨𝐦
Pa inscribi por click riba e link aki: Youth Olympic Camp


text:
Bubali vs RCA den siman 15 tabata un wega cu hopi expectativa. Dos ekipo bastante similar den hopi cos, y riba tabla di posicion di ‘division di honor’ cu solamente 4 punto di diferencia entre nan dos, ta logico, nos a spera un wega balansa, duro sigur y fisico, pero, tin biaha e wega cu bo a wak no ta loke realmente e resultado ta bisa, un di e misterionan di Futbol. E prome 20 minuutnan e partido tabata exactamente locual a wordo spera. Ambos ekipo tratando di ataka, un bataya “campal” den middenveld, wega fisico, cu hopi respet pa otro si, un wega den comienso di banda pa banda, RCA, casi cu un gol na minuut 10 salba pa e palo di gol, Bubali cu menos chens pero cu algun yegada toch.
E partido ideal ey a caba na minuut 22 cu e promer gol di wega di Jean Luc Bergen di RCA, cu un tiro liber di 30 meter for di porteria di Bubali defendi pa Rudolph Benita, e tiro liber ey por cierto a bin despues cu Benita a hunga e bala cu man pafor di e doel-gebied, cu hasta por tabata un carchi cora pa e portero di Bubali, referee De Leca a dune un carchi geel so! E tiro liber cobra pa Bergen, un bala biniendo un poco for di banda robes cu un curva chikito a move stranjo na man robes di Benita, cu mester a saka un man cu mokete pa purba desvia e bala pa salba e gol, pero envano, e bala a drenta dunando RCA e bentaha di 1-0. Bergen mes cu a score e gol di e tricolornan tambe a bira tambe e protagonista den mid-veld di RCA. Su manera di hunga ta deceptivo, ora cu bo ta pensa cu Bergen su wega falta di vigor cu hopi coremento y cu velocidad, toch “somehow” e ta tuma “rienda” di e wega pa su ekipo, su wega mental, cu recuperacion y distribucion di bala ta efectivo, RCA asina a controla e medio campo y tambe e wega, controla tabata mas bien ‘domina e wega’. Nada tabata pasa e medio-campo di RCA, y si algo pasa mes, e defensa tabata tey pa controla. Toch halftime a bay aden cu e resultado di Bubali 0 RCA 1, e por tabata peor pa Bubali.
E segundo tempo a sigui unda e prome a caba, nos a nota cu niun cambio a wordo hasi pa e orguyonan di Nort, cu ainda tabata sin por decifra e wega efectivo di RCA. E dominio a continua y na di 50 minuut e tricolornan a amplia nan bentaha cu 2-0 pa medio di un gol di e incansabel Frederick Gomez, cu hunto cu Jean Pierre Fingal a laga e defensa di Bubali lenga ‘fo pa un largo tempo, remarcabel ta cu RCA su atake tabata mas bien hopi simpel pero efectivo cu e dos nan ey cu Bergen un poco atras.
Despues di un atake peligroso atrobe cu casi gol di RCA na minuut 51 nos a mira Ethan Tromp di Bubali na banda di cancha pa ingresa den wega, “eureka”! Husto na entrada di Tromp den e wega na minuut 53 ya Bubali a haya un chens cla den un tiro liber, Maurice Escalona a cobra un tiro duro cu e portero di RCA Joscar de Kort no por a controla y den e rebote y confusion den e “area chika” Adfer Reyes ta hinca pia pa e gol di desbentaha di Bubali. RCA ta protesta na referee sin resultado, de Kort mes tambe a keda lesiona y mester a bandona wega. E momentum di wega di biaha awor a bira di Bubali, porfin nan a haya e bala bek y na minuut 59 ta Ethan Tromp mes cu un tiro di distancia largo a banja e portero suplente di RCA pa empata e wega 2-2. E wega awor a bira duro pero toch tenso y dinamico, Bubali cu mas posesion di bala cu nan tabatin anteriormente, RCA a cai un poco pero 10 minuut despues a bons bek cu nan wega cu a duna hopi resultado. E wega awo tabata un “toma y dame” cu RCA saliendo pa busca e victoria y tres punto importante, y Bubali cu a warda atras pa hasi contra-golpi, tratando di preserva e punto aki sin gran riesgo, asina mes a tribi algun biaha pa bay “all out” pa busca e gol tambe. Cu presion grandi di RCA den e ultimo cuarto di wega pa colmo Edmar Tromp di Bubali a haya carchi cora.
Bubali asina cu un homber menos a bataya duro te final di wega pa e ‘punto di oro’ aki pa asina keda cu 26 punto den di cuarto luga riba tabla, pendiente di kiko Britannia por hasi den nan wega contra Dakota. RCA apesar di e empate a sinti mas como un derota, punto perdi sigur, nan a perde di gana, despues di e bentaha di 2-0 y tambe e dominio pa gran parti di wega, no lubida e bentaha numerico tambe depues di e expulsion di Edmar Tromp di Bubali. Na nos padece e ausencia di Erick Santos a hunga un rol ya cu RCA por a anota hopi mas gol, pero no por a completa, nan strategia si tabata hopi aserta mes den e wega aki. RCA ta keda cu 22 punto den di seis luga riba tabla, ainda tin mas bataya pendiente pa yega den e promer cuater nan. ‘Man of the match’ tabata sin duda Ethan Tromp di Bubali cu a permiti Bubali haya e bala bek den e wega y asina empata pa e punto di oro aki pa e oncena di Nort.


text:
WILLEMSTAD—Nos muchanan tambe por ta den moveshon awor. Esaki unda ku tin e posibilidat awor, pa lèsnan di moveshon.
Un ke otro ta un proyekto nobo, ku tin komo nòmber ‘Plezier In Gym.com”, na Kòrsou. Esaki unda ku nos muchanan, for di chikí, pa kuminsá move i adaptá nan mes pa futuro, pa asina ku mas fasilidat por ta den moveshon , pa entre otro kualkier deporte i of moveshonnan. Pa mas informashon, por komuniká ku Stanley Martina, na plezieringym.com. Lèsnan ta tuma lugá tur djasabra, entre 1’or di trai mèrdia, pa 2’or, den e sala deportivo Errol Rooi, den Sentro Deportivo Kòrsou. Entre otro ta traha tambe ku tantu skolnan di fundeshi, partikular i di gobièrnu. Riba e kombinashon di fotonan, por haña un bista’


text:
Loke a cuminsa como un vakantie a caba den un tragedia y dolor pa famianan di Michel Ervin Henriquez di 42 aña.
E tabata tin apenas dos siman di vakantie pa bishita su yiunan, ora cu despues di un concierto, el a wordo maltrata te na e punto cu el a drenta den coma y a wordo declara “hersensdood”.
Su ruman muher Lila a tuma contacto cu masnoticia.com, unda cu el a relata cu Henriquez a bay un concierto di UB40 y despues di e concierto, ora Henriquez y un grupo di amigo, a haci chansa nan cu nan, un grupo di polis a bin riba dje. Nan a gar’e, boei’e. Tabata manera mas of menos 14 polis, segun testigonan na e sitio. Despues di a haci esaki, a bent’e den un van y a bay cun’e. Pero segun Lila, na caminda nan mester a batie, pasobra ora el a yega warda, mester a reanim’e y for di eynan hib’e hospital y na hospital a bisa cu el a bay den coma. Ora cu el a bay den auto di polis, pa ora el a yega warda, e no tabata hala rosea. Na e momento ey dos polis a reanime y hibe hospital.
Na hospital nan a hink’e den Intensive Care y a bisa cu ta den coma. Despues cu a dun’e remedi pa reacciona. Sin embargo den oranan di anochi a declara cu e tabata “hersensdood caba.”
Dokternan den Intensive Care a bisa famianan cu esaki no ta un natuurlijke dood. Awor for di investigacionnan cu tin cu wordo haci, tin cu bay determina. E dokter a indica bon cla, cu e lo bay pone esaki den su rapport.
Lila a conta nos cu e difunto tabata haci su bochinchanan den caya despues di concierto, haci tiki desordo, pero no tabata tin’e cu e polisnan, sino cu e hendenan cu e tabata cune den e concierto.
Primonan ta buscando di sa kendenan a graba e episodio, mirando cu tin hende graba esaki riba celular. Henriquez no tabata tin arma y na e lugar di e concierto nan ta wordo listra. Si e tabata burachi mes, un hende geboei no por batie. Si ta benta den auto patras mes, ki mishi un hende yega sin rosea, tur na golpi, Lila ta cuestiona.
Hopi testigo tin cu a wak e agresion aki. Awor aki recherche ta na hospital na Den Haag, manera a kita e mashin, pa e patalogo di e recherchenan bay mira kico ta e causa real di su morto, pasobra morto natural e no ta.
Su cara tabata hopi hincha. Mayoria di e sla el a haya pa cabez, Lila a conta nos.
Famianan na Aruba ta bayendo Hulanda awor aki. Dokternan a warda famianan di eynan sin embargo, cu ta mas cerca pa tuma e decision pa kita e mashin..
Bishita el a bay bishita su yiunan, bay keiro poco, despues pa e bolbe bek su pais, pa e haya esaki. Bay un concierto pa pasa ora dushi pa haya despues haya su morto na man di polis, Lila a relata por ultimo
Arubiano cu vakantie ta wordo bati pa polis na Hulanda te mate
Loke a cuminsa como un vakantie a caba den un tragedia y dolor pa famianan di Michel Ervin Henriquez di 42 aña.


text:
Alemania ta e prome pais cu a cuminsa cu e tradicion di corta un mata di Pino y pone den cas y dorne pa e temporada di Pasco. Merca a introdudi Mata di Pasco artificial na 1950. Sea ta esun natural of esun artificial e ta alegra un hogar durante e dianan di Pasco. Psicologonan a splica cu segun un estudio haci, un mata di Pasco bibo den bo cas ta bon pa bo Salud Mental y un hende su sistema di defensa. E holo di e Kerstboom ta inspira relahacion y ta kita stress, ademas e holo cu e ta emiti ta tansmiti e kimico natural “Phytoncide”. Ora cu bo hole, bo curpa ta produci Killer Cells cu ta mata celnan di tumor y di infeccion viral. Pues e holo di Kersboom ta aumenta bo sistema di defensa. Un Mata di Pasco bibo den bo cas por dunabo beneficio pa bo salud mental y fisico. Mas bo cuida y ta serca di dje mas e beneficio ta pa bo y pa famia.
Cuida un Mata di Pasco den bo cas ta bon pa bo Salud
Updated: Dec 10, 2021


text:
E organisado y promotor cultural, Mirto Laclé, kier comparti cu comunidad e contribucion musical y cultural, origina na Cuba, desaroya pa Portoriqueñonan y otro Latinonan residencia na New York, y exporta pa mundo henter. Esaki ta un di e motibonan cu a inspira sr. Mirto Lacle pa duna bida na su proyecto Sason Cubano cu e aña aki lo tuma luga diadomingo 22 di mei awor, fei di 4’or atardi te cu 7’or anochi na Cas di Cultura.
Sr. Laclé a declara na Bon Dia Aruba cu Sason Cubano ta keda Sason Cubano, pero e aña aki a dicidi di bin cu algun sorpresa. Un di e sorpresanan cu nan tin pa Sanson Cubano 2016 ta cu nan tin e banda musical “Robert y su Solo Banda Show” cu ta bay deleita tur publico presente. Robert Jeandor y su Solo Banda Show, lo percura pa publico disfruta di son, guaracha, merengue, bolero y salsa. Dicho banda lo ta e atraccion principal di e programa, cu por ser considera como un homenahe na Salsa di Mundo.
El a bisa cu nan a dicidi di bin cu e famoso banda aki ya cu e aña aki nan ta dedica Sason Cubano como un homenahe na paisnan manera Puerto Rico y Cuba. “Puerto Rico y Cuba son… De un pájaro, dos alas”, el a trece e famoso frase aki.
Origen di Salsa
Na Aruba tambe ya pa hopi tempo Salsa ta un genero musical gusta. Como muestra di gratitud y den cuadro di Dia Internacional di Diversidad Cultural, Dialogo y Integracion. Aruba kier rindi homenahe na paisnan cultivado di salsa manera Puerto Rico, Cuba, Colombia y Panama.
El a bisa cu e ritmo “Son” a cuminsa na Cuba y el a desaroya. Y den combersacion cu Tito Puente di origen Portoriqueño y CeliaCruz de Cuba nan a transcende riba nificacion di “Salsa” como ritmo musical Caribeño. Di un banda Celia a bisa cu Salsa a bin for di Son Cubano pero na caminda Portoriqueñonan residencia na New York a rescate y nan a exporta esey pa mundo. Originalmente Salsa kiermen saus di tomati. Un nomber relevante pa musica y un baile sensual, mucho mas pica cu mayoria di baile Latino Americano. E baile popular aki ta di origen Cubano. Salsa ta conoci den region Caribe, Sur America, Norte America y Europa. Na diferente parti di mundo hende por siña baila Salsa.
E programa di diadomingo, 22 di mei, lo cuminsa 3.30 p.m. na Cas di Cultura cu pelicula di Salsa’Puerto Rico y Cubason…De un pájaro, dos alas’ riba pantaya grandi. Fuera di e banda ‘Roberty su Solo Banda Show tambe e banda musical ‘Caribbean Combo’dirigi pa Carlos Bislip y hobennan musico lo deleita publico cu musica clasico Cubano y Caribeño. Tambe lo ta presente e cantante Cubano Placido Garcia. Lo tin presentacionnan di baile pa scolnan di baile manera ‘Scol di baile Pachanga’ bou di liderazgo di Oslin Boekhoudt y Janice Boekhoudt, ‘Club di Movimiento’ bou di guia di Samantha Westera y Vivian Maduro-Crespo. Carchi ta obtenibel na Cas di Cultura y cerca sr. MirtoLaclé.


text:
ORANJESTAD - Diadomingo mainta, 13 di november, tur 1250 di e participante tabata presente pa e Walk & Run, cumpliendo e meta di participante cu kier a alcansa pa e evento. Ademas di esaki, a logra recauda un total di AWG. 15,000 pa Fundacion Diabetes Aruba pa nan programa di prevencion y maneho di diabetes: PRISMA. PRISMA ta un programa en especial pa personan cu diabetes tipo 2 cu kier tuma control di nan salud, crea un miho maneho di nan diabetes y preveni cualkier otro complicacion di salud.
E Diabetes Run & Walk ta un gran evento cu ta conmemora e Dia Mundial di Diabetes, cu ta tuma lugar dia 14 di november tur aña. Ademas di participa den e careda, tabata tin ambiente di musica, cuminda saludabel di One Healthy You y ceremonia di premio.
Un palabra di agradecimiento ta bai en especial na Aruba Aloe kende, hunto cu Botica di Servicio, tabata e main sponsornan di e evento aki, y tambe na Subway como main sponsor di e kids run.
Un danki tambe ta bai na cada un di e boluntarionan cu a saca di nan tempo pa yuda prepara pa e evento y tambe kende tabata presente durante e evento. Y sin lubida tur e participante cu a yuda contribui na e gran causa aki pa e conscientisacion, prevencion y maneho di diabetes, un problema grandi cu nos Isla ta maneha cune.
SAN DIEGO – E pelotero professional di Aruba Xander Bogaerts a bay di acuerdo pa firma un contracto cu e ekipo di San Diego Padres. E contracto ta balora na 280 miyon dollar pa 11 aña. Asina e portal deportivo ESPN ta raporta. Padres a purba haya Aaron Judge y Trea Turner pero awor a redirigi nan placa pa un mega deal pa Bogaerts. Segun e relato, e ta mas cu cualkier persona lo a proyecta cu e infielder lo a gana. Pero ta parce cu e presidente di operacion A. Preller lo no a permiti pa nan ‘outbid’ e e biaha aki. E plan ta pa Bogaerts cuminsa cu Padres na 2023, y unda cu ta manda Fernando Tatis Jr pa outfield. Bogaerts tabata na Phoenix pa e wega di NBA entre Suns y Celtics, y ta na San Diego diabierna pa e test fisico pa finalisa e deal mes.
BOSTON – E ekipo di baseball professional mericano Boston Red Sox a firma e yiu di Corsou Kenley Jansen pa un contracto di 2 aña balora na 32 miyon dollar diaranson. E club mes no a confirma e noticia, pero MLB ta papia di esaki riba nan portal. Jansen tabata cu Atlanta Braves den e temporada pasa, y a bandona Dodgers despues di 12 aña.
LUSAIL - Cristiano Ronaldo lo no ta activo den e seleccion di Portugal diamars contra Suiza den mundial di Qatar 2022. E dirigente Fernando Santos ta castiga Ronaldo asina pa su comportacion despues di e ultimo wega contra Sur Korea ora cu Ronaldo tabata irita pasobra a sak’e di wega despues di 65 minuut. E reemplazante ta Conçalo Ramos (21).
DOHA – Den un sorpresa grandi atrobe durante e weganan di mundial di futbol na Qatar, Morocco a elimina Spaña y pasa pa cuarto di final diamars ganando tirando penalty. Despues di e wega reglamentario di 90 minuut y extra tempo pa total di 120 minuut, e score ainda tabata 0-0. Como tal mester a bay pa tiramento di penalty. Spaña a faya tur penalty y Morocco si a logra hinca 3. Asina Morocco ta clasifica pa prome biaha den historia di mundial pa e cuarto di final.
DOHA – E siman aki a habri cu hopi cobertura ‘indirecto’ y directo pa e isla di Aruba, danki na e atencion cu e hungador di futbol pa seleccion di Hulanda na mundial di Qatar 2022, Denzel Dumfries ta hayando riba su mes. Specialmente despues di su prestacion diasabra durante e wega entre Hulanda y Merca durante e mundial, unda cu Dumfries a asisti dos biaha pa anotacion y finalmente e mes anota e di tres goal di e partido di Hulanda contra Merca. Noticiacla a conta por lo menos 10 pa 15 recorte periodistico internacional unda cu Dumfries ta haya atencion particular y mencion, y cu ne e hecho di su lasonan cu Aruba, sea ta pa su participacion breve den e seleccion di Aruba hopi aña pasa y pa e hecho cu un di su mayornan cu ta di Aruba. Pero hasta prome cu e weekend aki, durante tur e weganan cu Hulanda a hunga, por a scucha comentaristanan internacional haci mencion di Dumfries y relate mesora cu ‘pais Aruba’.
ORANJESTAD - Den e weekend di 2-3 y 4 di december tras di lomba a tuma lugar e prome coaching clinic di USA Baseball na Aruba. Un weekend dedica na mehora e deporte di baseball na nos isla. Ariba diabierna atardi a tuma lugar e meet and greet na Local Store permitiendo e coachnan local sera conoci mas di serca y combersa cu e coachnan di USA Baseball. Den un ambiente ameno a presenta e cuater coachnan y asina kick-off e evento.


text:
Dibo D i Randal Corsen ta presentá "Mama Pa Semper"
Pa dia di mama, Randal Corsen i Dibo Doran ta presentá un sho speshal pa mamanan di tur edat titulá ” Mama Pa Semper”
Randal Corsen e gran músiko pianista internashonal yu yi kòrsou, kende dia 4 di mei lo bai risibí e premio “Cola de Brot”, huntu ku e talentoso hóben músiko/kantante/kómiko, Dibo Doran, ta trese e gran sho aki. E sho lo wòrdu kombiná ku un tiki di humor i hopi músika di tur género i riba nivel pa e públiko presente por gosa. Tur esaki lo tuma lugá dia 13 di mei 2018 na Octagon Plaza na Avila Beach Hotel.
Ta bon pa nos menshoná ku Randal Corsen i Dibo Doran tin vários proyekto ku nan a hasi huntu kaba den e añanan tras di lomba, e kolaborashon entre Dibo I Randal a kuminsá na 2016, kaminda Randal a invite, Dibo pa forma parti di su Big Band, den e konsierto di selebrashon di 100 aña di MCB. Despues di esaki a sigi varios projekto den kua Randal a invitá Dibo partisipá, manera Tribute to Al Jarreau, Thxgiving concert, Salsa De Los Bravos, Paranda di Fin di Aña, I tambe Dibo ta forma parti di Randal Corsen Orchestra. Dibo di su banda a invita Randal komo areglista di e piesa debutante di su agrupashon musikal One, I pa ta su direktor musikal I areglista durante festival di tumba 2018.
Pa e okashon aki Randal a forma un grupo ku ta konsisti di algun di su musikonan di primera ora, ku ta musikonan di taya manera Pernell Saturnino, Eric Calmes I Lonte Conradus. Pa kompletá e grupo I komo “chèri riba e bolo”, nan lo ta kompañá pa Antillean String Quartet, pa duna e muzik un toke speshal; pues ta algu masha interesante pa mira i skucha!
E konsierto aki ta konta ku presentashon algun invitado speshal ku sigur lo hala masha atenshon. Un di e invitadonan speshal ta Grupo Serenada, ku tin mas ku 40 aña ta deleitá nos pueblo ku muzik florklóriko I popular di Kòrsou, den nan kombinashon remarkabel di harmonisashon vokal i instrumentnan I rítmonan típiko di nos isla. Bou direkshon di e direktor musikal Henri Moen; Serenada lo presentá no solamente algun ‘highlights’ di nan repertorio, pero tambe nan lo bai presentá den kombinashon ku Dibo I Randal.
Otro di E invitadonan speshal riba e anochi aki lo ta e popular kantante/kompositor di diferente kansionan popular i hitnan klasiko lokal Gilbert "Gibi" Doran, kende tin un trayektoria largu i eksitoso tantu riba su mes komo su agrupashon musikal Gio Fuertisimo. Gibi ta e kompositor lokal ku tin mas komposishon riba su nòmber. despues ku e tabata den eksterior relashona ku su salú e no a duna ningun presentashon pa pueblo di Kòrsou, Gibi Doran lo paresé bèk riba esenario den E Konsierto aki dia di mama. Ta promé bes ku lo mira Gibi Doran, Randal Corsen i Dibo Doran huntu riba esenario den e formashon aki, Gibi lo bolbe topa bèk ku su grupo di pasado ku ta Grupo serenada den kual tambe ela militá.
E legendario Oswin Chin Behilia tambe lo ta un di e invitadonan speshal durante e konsierto: ‘Mama pa Semper’. Oswin Chin Behilia, konsiderá komo un di e kantante/kompositornan mas destaká di Kòrsou, lo presentá algun di su piesanan mas popular, kompañá pa Randal I su músikonan. Chin Behilia a yega di presentá na mas okashon komo invitado speshal den proyektonan di Randal, manera na aña 2004 durante Noth Sea Jazz Festival na Hulanda, I na 2008 den sala grandi di Concertgebouw na Amsterdam ku Randal corsen & Friends. Despues di vários aña nan lo bai topa otro atrobe riba tarima, I na e okashon aki Dibo tambe lo djòin, kantando piesa den duo ku Chin.
Orario: Porta ta habri 6 di atardi. I E Concert Show lo kuminsá 7:00 di anochi en punto! “Mama Pa Semper” dia 13 di mei 2018 ta tuma luga na Octagon Plaza na Avila Beach Hotel!
Tradishon di Konsiertonan na Avila ta ku e evento ta kuminsá na ora, pues tur hende bin tempran pa no pèrdè nada di e ConcertShow aki. Karchinan ta optenibel na: Avila Beach hotel, Mensings Caminada, 24uur uit de muur (pomp sta maria), Beep Beep (Rio Canario)
Early Birds lo ta 50 florin i entrada general ta : 55 florin.


text:
KRALENDIJK – Un dama hopi desepshoná a presentá na ofisina di Radio Live 99.9 FM, pa ekspresá loke a sosodé, esta a stòp di entreg’é sèn di ‘nood regeling’. Ta trata di suidadano Adriana Lopez.
“Mi ta risibí sèn pa medio di e sistema di ‘nood regeling’, esaki for di luna di mart 2020. E tabata bai bon, kaminda tur luna mi tabata haña sèn. Miéntras tantu mi tabata buskando trabou i no a logra haña un. E idea ta pa mi traha i tin mi sèn, hasiendo trabou. Despues di no a haña trabou, mi a pensa kisas kuminsá plania pa hasi algu riba mi mes, i ainda mi no a kuminsá debí ku mi mester di material pa por inisiá loke mi ta pensa.
Fin di sèptèmber mi a bai ofisina di SZW, debí ku mi no a risibí sèn. Na lokèt nan a tuma mi informashon pa wak dikon mi no a kobra. A pidimi pa traha un sita, i mi a puntra dikon a stòp di manda sèn p’ami? Nan a bisa; debí ku nan a yamami na telefon diferente bia, i no a tende dimi, a stòp e sèn ku tabata bai riba mi kuenta tur luna. Ami a bisa nan niun momentu nan a bèl riba mi telefon. Mi a persistí i nan a laga un otro persona atendé kumi. El a bisami nan a yama i no a hañami. Nan a mustrami e number, i no tabata mi number di telefon. Mi a bai kas i despues di 2 dia mi a bai aya na e ofisina di SZW un bia mas. Promé kos ku mi a puntra pa wak kua number boso nan a yama. Nan a tuma e kos manera ta pleita mi ta pleita, sinembargo simplemente mi ta deseá pa un solushon i kiko a bai robes. Despues di un ratu un señora a bisami kariñosamente; tur kos ta reglá i denter di algun dia lo mi risibí e sèn di luna. Dia a bai i mi no a haña sèn. Mi bishita na e ofisina tabata manera un molèster pa e trahadónan, loke mi por a nota serka nan i nan aktitut pa atendé ku mi persona.
Un siman despues mi a regresá e ofisina i a bisa nan mi no a risibí niun sèn i dia ta bai. Nan a informámi; e persona ku a yudami ta ku fakansi i mi mester warda e regresá pa por atendé e kaso. Mi a bisa nan ku mi no por sigui asina sin sèn. Nan a atendé mi den un forma habri pa tur hende presente tende loke nos ta papia, loke ami a haña ta inaseptabel. Nan por a bai un sitio kaminda solamente nos 2 ta komuniká i tende otro. Otro kos, mi a puntra nòmber di esun ku a atendémi asuntunan, pa asina mi sa ku ken mi a papia i si mester atendé ku un otro persona mi por bisa serka ken mi tabata. A bisa ku nan no por duna nòmber. Pues mi nòmber si nan sa, i esun di nan si, nan no por bisa.
Mi a bai for di e ofisina, i dia ta bai i mi no a tende nada. Mi a bolbe bai aya i pidi pa papia ku e hefe. Nan a bisami no por pasobra mester traha sita. Mi a bai papia ku otro persona, ku bon posishon kende ta atendé ku e asuntu di ‘nood regeling’. El a bisami no por ta bèrdat ku trahadónan a tratami malu. Nan sa nan trabou i ta trata tur hende igual i korekto. El a bisami e ta bai wak un ke otro i lagami sa di e asuntu aki.
Mi a bai kas despues di algun dia niun sèn i no a informámi di nada. Te dia di awe nan no a bisami nada i awor mi a haña un karta fecha 3 di novèmber, kaminda ta informá e motibu ku a stòp di manda sèn p’ami. Nan a para mi sèn debí ku mi a falta rèspèt ku nan, ami i mi pareha. Mi tin responsabilidat pa kumpli kuné na kas i kon mi ta bai hasi ku esaki. Mi ta hasi esaki ku hopi esfuerso pa mi yunan i famia ku tin hamber i mester kome. Mi ta spera bin un klaridat den e asuntu aki. Esun ku ta deseá pa yuda den e kaso aki por tuma kontakto libramente ku ami”, Adriana Lopez a bisa.


text:
Bouterse ta bolbe retirá minister di Hustisia i Polis na Surnam
E minister di Hustisia i di Polis na Sürnam, Eugéne van der San, a ser retirá. Mas o ménos tres luna pasá a nombra Van der San, ku tabata hefe anterior di gabinete di presidente Desi Bouterse. A nombré komo susesor di Jennifer van Dijk-Silos, ku a ser poné un banda dor di e presidente.
E desishon ta sorpresivo, debí ku Van der San tabata ser mirá komo konfidente inkondishonal di presidente Bouterse. Hopi tabata mira den dje e persona ku polis i hustisia lo por pone komo susesor pa Bouterse, den kaso ku lo bin eskalashon durante e proseso penal di 8 di desèmber.
Un resiente aktuashon severo di e unidat mobil kontra e demostrantenan, riba 18 di aprel último, ta ser mirá komo un señal di e maneho ‘no nonsense’ di Van der San.
Sinembargo e relashon entre Bouterse i su hefe di gabinete anterior tabata ménos bon ku hopi hende a pensa. Asina a bin dilanti durante un rueda di prensa. Durante un transmishon bibu, Van der Sande a keha riba e informashon defisiente ku el a haña relashoná e maneho ku e mester a hiba. El a kulpa Melvin Linscheer, direktor di Seguridat Nashonal, di a duna informashon na e lider di oposishon Chan Santokhi, ku ta ser mirá komo enemigu. Van der San a bisa mas aleu ku for di su promé dia komo minister el a sintié infelis i ku no tabata enbolbié den asuntunan importante.
Presidente di parlamentu tambe mester a hala atenshon di Van der San debí ku el a yama miembronan di oposishon ladronnan di baka i kabritu, durante un reunion di Asamblea Nashonal. Despues di e rueda di prensa e posishon di e minister a bira insoportabel. Oposishon te hasta a yam’é un peliger pa Sürnam i a urgi su retiro inmediato. Un dia despues esaki a sosodé. Durante un kombersashon kòrtiku presidente Bouterse a pidi Van der San pa e entregá su kartera, loke el a hasi tambe. Bouterse a haña ku e remarkenan di Van der San no tabatin un base di bèrdat. No ta konosí ken lo bira e susesor di e minister.


text: Diadomingo anochi a drenta informe di un caso di maltrato na D22 banda di Kooyman riba E.J. “Watty” Vos blvd, mesora a dirigi tanto polis como ambulans na e sitio. Na yegada di e patruya a bin topa cu cantidad di hende na e sitio y a pidi refuerso ademas compronde cu aki ta trata di unda cu tin un evento pa recorda un aña cu un familiar a fayece den un accidente motociclistico pero riba e anochi aki a sosode un caso di maltrato unda entre famia cu famia, unda cu e mama y un ruman muher di e difunto hunto cu otro 2 amiga a agredi 2 miembro di e famia. Nan a resulta herida y polis a pidi pa ambulans. Na yegada di e ambulans nan a atende e victimanan. Mirando e situacion tanto paden como pafor polis a haya ta bon pa para e actividad aki mesora. Polis a percura pa tur hende bandona e area. Un rato despues aparentemente a tende cu e pelea lo sigui na un adres den Dakota. Polis a bay eynan y a pone ordo y trankilidad.


text:
E Grupo Kaleb Curacao , di Nos Grandi nan den e luna di Mart Tabata tin Un Dia Special kaminda nan a Skucha un Charla over di Alzheimer i nos Grandi nan a haña tips kon pa mantene nan memoria aktivo, i Tambe Nan a hasi Obra di man Bo tambe por Uni na nos proksimo Evento,
paso nos Grandi nan tambe tin Balor
Grupo Kaleb Curacao
E Grupo Kaleb Curacao , di Nos Grandi nan den e luna di Mart Tabata tin Un Dia Special kaminda nan a Skucha un Charla over di Alzheimer i nos Grandi nan a haña tips kon pa mantene nan memoria aktivo, i Tambe Nan a hasi Obra di man Bo tambe por Uni na nos proksimo Evento,


text:
Kralendijk- Frakshon Coffie, representá pa miembro di konseho insular ke sa kon a para ku investigashon interno pa loke ta trata integridat den Bonaire Holding Maatschappij. Esaki relatá ku kosnan ku e direktor interino, Ben Oleana, aña pasá.
“Aunke no a hasi investigashon adishonal, ora ta trata di BHM mes, a konkluí ku un miembro di Kolegio Ehekutivo no a aktua di forma ínegro ora ta trata di e asuntu di lus (di stadion, redkashon). Bo a manda konseho tokante e asuntu aki despues na Konseho Insular, pero a skòrs e reunion pa papia riba esaki. Te ku dia di awe, no a reanudá e reunion aki pa yega na un punto final”, asina Coffie ta skibi den un karta pa gezaghèber Edison Rijnan.
Tambe Coffie ta rekòrdá Rijna ku lo a sigui hasi mas investigashon den e diferente kompanianan di gobièrnu pa loke ta trata e nivel di servisio i tambe e nivel di gastu haltu pa e servisionan aki.
Coffie ta pidi gezaghèber pa sigui ku e reunion ku a skòrs i pa kompartí ku Konseho Insular su forma di pensa o sea e konklushonnan ku ela yega na dje pa ku e problemátika aki.


text:
ORANJESTAD,Aruba
Prome Minister Evelyn Wever-Croes:
Colegio Laura Wernet Paskel na Santa Cruz tawata e ultimo scol cu a ricibi bishita di Prome Minister Evelyn Wever-Croes en conexion cu celebracion di Dia di Betico. E siman aki, siman di celebracion di e fecha natal di Gilberto François ‘Betico Croes’, Prome Minister a bishita un total di 8 scol den diferente bario na Aruba. Pa Prome Minister, e entusiasmo y e alegria di nos muchanan ta yene cu animo y energia positivo pa sigui traha pa nos pais.
Juffrouw Eta Figaroa Geerman a ricibi Prome Minister na su yegada na unda cu tur klas ya tawata riba speelplaats cu nan bandera den man ta warda riba su yegada. Prome cu Prome Minister a drenta den klasnan 5 y 6, el a pasa saluda e muchanan y docentenan kendenan a dun’e un caloroso bon bini.
Den klas di muchanan di klas 5 y 6, Prome Minister a conbersa riba e tema di e aña aki: ‘Danki na Dje’ enfatisando cu ta danki na Betico, danki na tur e sacrificionan cu el a haci pa logra realisa e soño di nos pueblo, Aruba a haya su Status Aparte na 1986. Betico sin miedo a enfrenta tur reto y obstaculo pa asina cumpli cu e deseo di su pueblo.
Esaki tawata tambe e conseho cu Prome Minister a laga tras pa cada mucha. Caba cu nan estudio. Haci tur nan esfuerso pa caba scol basico y sigui studia mas leu pa logra nan soño. Enfrenta tur reto sin miedo. Mescos cu Betico a enfreta Hulanda, Antia y tur cu a purba pone obstaculo den su caminda, sin miedo. Cada mucha, por logra cosnan grandi si nan haci tur nan esfuerso pa sin miedo logra nan meta.
Presente tambe den klas tawata e klas di Scol Basico Cacique Macuarima cu recien a wordo kima. Colegio Laura Wernet Paskel a tuma nan den nan cas mientras cu nan scol ta wordo drecha mas pronto posibel.
Prome Minister no a bandona e klas 6 sin cu e muchanan a pidi’e pa e firma e buki ‘Danki na Dje’.
Prome Minister a gradici tur mucha, tur maestro y Cabesante di Colegio Laura Wernet Paskel y a recorda nan riba e Manifestacion Cultural diabierna awo, 24 di januari di 7:00 pa 10:30 PM na Plaza Libertador G.F. Betico Croes. Esaki ta tambe un invitacion pa henter pueblo di Aruba.


text:
WILLEMSTAD- 31 di mei 2021 – Resientemente Ofisina di Turismo di Kòrsou (CTB) huntu ku representantenan di Air Belgium a organisá un siman di training pa operadornan di tour i agentenan di biahe na Bèlgika i tambe e área Nort di Fransia. Manera ta konosí dia 3 di yüli próksimo Air Belgium lo start ku su buelo ku frekuensia di 2 biaha pa siman saliendo for di Brussels Charleroi Airport pa Kòrsou via Martinique. Komo preparashon pa e buelo aki CTB huntu ku Air Belgium ta dunando training na operadornan di tour i tambe agentenan di biahe riba e produkto turístiko ku Kòrsou tin pa ofresé. Tur seshon a keda presentá pa representantenan di CTB i Air Belgium.
Algun di e seshonnan a tuma lugá di forma físiko i otronan tabata virtual. Riba e promé dia tabatin parti mainta un webinar dirigí riba e operadornan di tour i agentenan di biahe di abla franses. E di dos seshon a tuma lugá na Bèlgika kual a enserá un presentashon kombiná ku un workshop pa operadornan di tour di e agensia di biahe Live to Travel ku ta papia e idioma vlaams. E presentashon aki a inkluí informashon di e 12 hotèlnan lokal ku ta forma parti di e portafolio di Live to Travel. E programa di training a inkluí tambe un presentashon dirigí riba operadornan di tour di abla franses di e agensia YourTravel. E seshon aki a tuma lugá na ClubMed na Bèlgika. Mas aleu a tene tambe un webinar pa e operadornan di tour di Live to Travel na Almere. E webinar aki a keda duná den kolaborashon ku Scuba Lodge.
Komo preparashon pa e buelo nobo di Air Belgium, CTB huntu ku partnernan di sektor privá ta sigui invertí den informá e merkado di Bèlgika riba e produkto turístiko ku Kòrsou tin pa ofresé.


text:
ORANJESTAD, Aruba: Lotto, e loteria di Aruba a entrega un bunita suma como premio di Lotto di Dia na e hungado Marcela K. El a gana Afl. 61.000,=. Marcela a cumpra 10 florin na Lotto Di Dia riba 29 di juni ultimo y el a resulta di ta e ganado cu e combinacion di numbernan di suerte 08-09-13-20-21!
Marcela a cumpra su ticket di suerte na Mi Estrellita Lottery y ta masha contento cu e premio aki y sigur e lo haci hopi bon uzo di dje.
Lotto, e loteria di Aruba tin diferente wega; Catochi, Big 4, Zodiac, Wega di Number Korsou di Lotto, Lotto di Dia, Lotto 5, Mini Mega cu su Mega Plus y e diferente weganan di Raspa y Gana. Cumprando Lotto bo ta contribui na deporte riba nos isla. Meta di e fundacion ta pa organisa loteria, cambia bida di su hungadonan y na mes momento inverti den deporte local pa medio di donacionnan na e comision di subsidio.


text:
United Airlines a para buelonan pa Venezuela.
Pa dia promé di yüli, e aerolínea merikano United Airlines ta stòp tur buelo riba Venezuela. Segun e empresa no tin masha demanda pa pasashi i e konekshon entre e siudat merikano Houston i e kapital venezolano Caracas no ta produsí mashá.
Dor di stòp ku e buelonan diario, Venezuela ku ta den estado finansiero malu, ta keda isolá aun mas di restu di mundu. E bahada drástiko di preis di krudo a pone ku Venezuela ta den problema finansiero grandi. E pais ta fokus unilateralmente riba krudo i p’esei ta dependé riba importashon di otro produkto. Pa spar sèn, últimamente a kòrta den importashon di entre otro remedi i alimento.
Pa vários luna kaba demostrantenan ta protestá kontra e maneho di e gobièrnu.


text:
Hopi ta e artistanan di Cuba cu ta destaca rond mundo. Den Premio Juventud 2022 den e di 19 edicion tin un total di ocho cubano cu a keda nomina. E cantante nan Camilla Cabello, Leinier Mesa y Ovi, e duo Gente de Zona y Ibeyi, e artista Livia Brito ta riba e lista di cubanonan cu por ricibi un premio na e celebracion di gala dia 21 di juli proximo na Coliseo Jose Minguel Agrelot de San Juan Puero Rico.
E interpretacion di Havana a halsa cu dos nominadoun den e categoria di colaboacion OMG ( miho colaboracion cu un atrista anglo)pa e tema Oh Na Na cu e ta comparti cu Myke Towers & Tainy. E otro categoria Girl Power ( miho colaboracion entre dos mas atrista femenina) pa e titulo ÔÇt' Hasta los DientesÔÇŁ hunto cu Maria Becerro.
Gente de Zona tambe a haya nominacion den e categoria di e grupo Duo favorito di a├▒a y tropical mix( miho colaboracion tropical pa e cancion ÔÇt' hablame de Miami ÔÇt' cu Maffio. Otro cubano cu ta competi pa e premio Tropical Mix ta Lenier Mesa cu e cantica hunto cu Farruko ÔÇt' La BendicionÔÇŁ E regetonero Ovi no a keda afo di e premio Juventud 2022 y e ta den e categoria ÔÇt' La nueva Generacion ÔÇôMasculinaÔÇŁ tambe e duo Ibeyi tambe a logra un mencion cu e video cu e mensahe mas poderoso tras di e tema ÔÇt' This is not AmericaÔÇŁ cu nan a haci den coleboracion cu residente.
Sinembargo e nominacionnan pa e isla no a keda den musica, pues e actris cubano Livia Brito hunto cu e mexicano Jose Ron ta entre e cantidatonan den e categoria ÔÇt' Me EnamoranÔÇŁ cu nan a prategonisa den e telenovela ÔÇt' La DesalmadaÔÇŁ Te cu 27 di juni henter mundo por vota pa nan artistanan favorito na PremiosJuventud.com.


text:
Recien Mimo’s Ice cream rolls a habri su portanan na Paseo Herencia y manera a nomber mes ta bisa, e ice cream ta bin den un roll y no un scoop. E metodo di traha ice cream aki ta masha popular na Thailand, Malaysia, Cambodia y Phillippnies pa varios aña caba.
E trend aki a wordo introduci na varios parti di mundo y porfin el a yega Aruba tambe. Paseo Herencia ta orguyoso di por bisa cu nan ta e unico luga na Aruba cu ta ofrece e tipo di ice cream aki.
E ice cream ta wordo traha bo dilanti, bo ta kies bo base cual ta varia di sabor, sigui pa bo topping preferi cu lo wordo hinca den e ice cream. E topping por ta fruta fresco of chuculati nan famoso manera Twix, M&M, Snickers etc. Y pa caba di drecha e cuenta bo ta kies bo siroop preferi pa pone riba bo Ice Cream.
Mimo’s Ice Cream conhuntamente cu Paseo Herencia ta invita bo pa pasa purba e ultimo trend di Ice Cream. Nan ta habri di 5.30pm te 10.30pm y ta warda bo bishita.


text:
Diabierna 30 di juli AVB a cuminsa cu curso basico di referee, esaki ta pa personanan cu ta interesa pa bira referee, esaki ta importante mirando cu falta referee. Un total di 20 participante a inscribi.
Dos docente di KNVB hunto cu refereenan local lo duna e curso. E curso mes lo ta uno interactivo. Esaki ta despues cu head of referee sra. Monique Ras a bin cu e iniciativa pa hasi cambio den e manera di duna e curso. E curso ta tuma lugar riba diabierna, diasabra y diadomingo durante dos weekend.
Despues cu e participantenan pasa e curso exitosamente nan lo wordo programa den schedule di wega di mucha pa asina gana experencia. Despues di tempo participantenan por sigi curso pa amplia nan conocemento y pasando testnan fisico, nan por bira FIFA referee.


text:
KRALENDIJK- Pa djadumingu tin 10 kaso nobo di Covid-19 na Boneiru. E kantidat total di kaso sinembargo a baha te na 114, ya ku tin mas hende ku a rekuperá, kompará ku e infekshonnan nobo. En total e sifra a baha ku 19 kaso.
Mientras ku e bahada aki ta parse bon, mester tuma na kuenta ku e porsentahe di tèstnan positivo (10) riba e kantidat di hende ku a pasa tèst (44) ta kasi 23%. Esaki por konsiderá komo un porsentahe hopi haltu, i asta mas haltu ku tabata e kaso den dianan tras di lomba.
Aktualmente tin 5 hende ku ta interná na Fundashon Mariadal pa motibu di síntoma di Covid. Dos di e personanan aki ta risibiendo kuido intensivo.
Segun sifranan di RIVM na Hulanda, aktualmente Boneiru tin 4 biaha mas kontagio kompará ku Kòrsou, kontá pa kabes di poblashon, i kasi 6 biaha mas tantu ku ta e kaso na Aruba.


text:
WILLEMSTAD- 15 di novèmber 2017 – Resientemente a tuma lugá e Hiper Feirao di Flytour na e siudat di Santos i Campinas. E feria aki a keda organisá pa e Tour Operator, Flytour di Brazil. Na aña 2015 Kòrsou a partisipá pa promé bes na e feria. Esaki ta e terser edishon di e feria na Santos i e promé na Campinas. Ámbos siudat di São Paulo a konta ku un asistensia grandi e aña aki.
Durante 2 luna promé ku e feria agentenan di biahe a risibí entrenamentu ekstenso pa por ta bon ekipá na momentu di bende Kòrsou ku e bishitante di Hiper Feirao. E feria ku a tuma lugá na Mendes Convention Center na Santos i tambe esun na Shopping Dom Pedro na Campinas a konta ku un total di 60.000 partisipante. Agentenan di biahe tabatin nan mannan yen na e stènt di Kòrsou. Un feria manera esun aki ta resultá perfekto pa posishoná Kòrsou komo un destinashon ideal pa vakashon familiar. Mas di 400 agente di biahe a bende Kòrsou su produkto turístiko durante di e feria. Pa kada pakete bendé, e agente di biahe ta risibí un insentivo despues ku e benta keda kompletá.
Na kada kompra di 500 BRL (Real Brazileiro) e bishitantenan na e feria tabata risibí un kupòn pa partisipá na un rifa ku chèns di gana un biahe pa Kòrsou. CTB ta gradisí partnernan Papagayo Beach Hotel, Santa Barbara Beach & Golf Resort, Amalia Boutique Hotel & Vacation Apartments i Fiesta Tours pa nan partisipashon. Hiper Feirao Flytour sigur tabata otro tremendo oportunidat pa ekshibí Kòrsou den merkado turístiko na Brazil.


text:
Entertainment
Home Entertainment
E di dos anochi di e Prefinals di Aruba Caiso & Soca Monarch 2023...
Hopi entusiasmo pa e di dos anochi prefinal di Aruba Caiso & Soca Monarch! E di dos anochi di e Prefinals di Aruba Caiso &...
Stichting Musica y Centro di Bario Playa Pabao ta cla pa e di dos...
Diasabra awor, dia 19 di November 2022, e di dos anochi di prefinals di Aruba Caiso & Soca Monarch lo tuma lugar na Centro...
E cantante Dan Mc Cafferty (76) di e conocido banda Nazareth a fayece
William Daniel McCafferty, miho conoci como Dan McCafferty a nace na Schotland dia 14 October 1946 y a fayece diamars dia 8 November 2022. Dan...
Actriz Anne Heche a sufri daño celebral severo, e posibilidad pa sobrevivi ta cero
Anne lo no tin mucho tempo mas di bida, asina su famia a laga door di un comunicado. E actriz di 53aña a ricibi golpinan...
Loba Herida un storia real, Karena Maduro ta lansa su prome cancion basa ariba...
Loba Herida ta conta un storia di pasion, deseo, locura y amor. Di un dama cu apesar di tur sla di bida a...
Fundacion Go Cultura ta desee exito! Thaïs Franken orador den conferencia internacional na Escocia
Thaïs Franken, a sali diasabra ultimo rumbo pa e isla Shetland na Escocia, pa representa Aruba y presenta como orador durante e “Island Studies...
Aruba Bank a aporta na concierto “Tropical” di Denzil Tromp y Stephen Diaz
Oranjestad – Durante fin di siman a tuma lugar e concierto “Tropical” presenta pa artistanan local Denzil Tromp y Stephen Diaz. Denzil y Stephen...
SOUL BEACH MUSIC FESTIVAL HOSTED BY ARUBA ANNOUNCES 2022 HEADLINERS: MARY J. BLIGE,...
COMEDY NIGHT AND LIVE MUSIC PERFORMANCES BY AN ARRAY OF ARTISTS Los Angeles, CA March 8, 2022 – Once again, the stars align for the...
Mas di $20.000 Cash na Premio Wind Creek Casinos ta hiba 10 ganador Alabama
ORANJESTAD – Februari – Recientemente Wind Creek Casinos a lansa nan prome campaña pa 2022. “Winning Through Wind Creek” ta un campaña cu lo...


text:
Riba e prome dia pa e aña escolar nobo tabata sigur extra special pa e muchanan y maestranan di Anglo Kleuterschool na Madiki. Nan ta inicia e aña den un ambiente diferente cu un scol bunita, y manera e cabesante di e scol, Juffrouw Marieta Croes-Geerman, a enfatisa den su discurso, cu un ‘magia’ a pasa durante e temporada di vakantie. Cu awor e scol ta mescos cu nobo, cu colornan bunita tanto na e murayanan como tambe e coy hunganan, zandbak, gymzaal y e nomber den un arte nobo. El a pasa despues di a splica e parti di e embeyesimento di e scol, pa e palabra di gradicimento na Kiwanis Club of Aruba, cu a realisa e trabou aki durante varios dia, unda tambe e maestronan di e scol a yuda pa logra e bunita facelift na Anglo Kleuterschool.
Despues a dirigi algun palabra di parti di Kiwanis Club of Aruba, su presidente Edalitza Weller y tambe Robert Spellen cu ta Governor Designate pa Eastern Canada & Caribbean District. Den ambos discurso nan a elabora den palabranan simpel pa e muchanan compronde, e importancia di un bon comportacion y educacion pa nan futuro di mayan. Como un acto simbolico pa fortifica e palabranan dedica na e muchanan, a scoge for di cada klas 1 mucha pa planta un mata cual nan lo mester cuida y duna awa pa e crece bira grandi. E celebracion a sigui cu cantamento y baile pa despues e muchanan haya un treat sirbi pa e miembronan di Kiwanis Club of Aruba presente durante e mainta aki. Esaki sigur ta un inmenso satisfaccion pa por a realisa un proyecto asina bunita pa e 168 muchanan di Anglo Kleuterschool, cu ta hopi contento cu un scol bunita geverf y dorna cu matnanan pa duna un inicio memorabel na e aña escolar nobo.


text:
Wes a dikta ku México por ekstraditá “El Chapo” pa Merka.
Un wes na México a dikta, ku e pais por èkstraditá e lider dje kartel di Sinaloa, Joaquín “El Chapo” Guzman. Mesora e abogadonan di “El Chapo” a apelá e sentensia. Segun e wes, e ponensianan tresé pa abogadonan defensor di Guzman a keda rechasá i porlotantu México por ekstraditá e kapo di droga. Ta akusá “El Chapo” di entreotro narkotráfiko, labamentu di plaka i tambe homisidio, den sigur 6 estado na Merka. Ku e desishon nobo di wes, e úniko opshon ku a keda pa evitá ekstradishon di “El Chapo” ta di apelá. Den un promé reakshon pa Univision, djis despues di e veredikto, e abogado di Guzman, José Refugio Rodríguez, a splika ku nan lo sigui bringa te na último pa evitá e ekstradishon. “E último palabra no ta na e wes, sino e tribunal di revishon. Ademas si nos por proba ku tin violashon di derechinan humano, nos por sigui bai te Korte Internashonal. E guera aki falta hopi bataya ainda,” asina Rodriguez a bisa. Despues ku “El Chapo” a huí na vários okashon, na mei último a transladé pa e prizòn di máksimo siguridat El Altiplano al Centro Federal de Readaptación Sosial, na e siudat di Juarez. Na yanuari a kaptura “El Chapo”, ku ta ser konsiderá komo e narkotrafikante mas buska na mundu.


text:
Klein Kòrsou
Klein Kòrsou ta un isla chiki un poko zuid-oost di Kòrsou. E largura di e isla ta mas o menos 2 kilometer y mei y e hanchura di mas grandi ta mas menos 750 meter. Klein Kòrsou ta prinsipalmente konosi pa fosfat ku tabata wordu hana ariba e isla. Na aña 1913 a stop ku explotashon di fosfat ariba e isla. Riba Klein Kòrsou tin un tornu di 20 meter. Riba e bandera di e isla di Korsou tin un strea chiki ku ta simbolisa Klein Curacao.
Historia[editá | editá fuente]
E isla a wordu husa den pasado manera un luga pa wanta katibunan ku tin malesa prome ku nan yega riba e isla di korsou, tambe tabata dera e katibunan morto riba e isla. Na 1871 e minero merikano John Godden a yega riba e isla dor di un aksidente anto tabata eingelijk riba ruta pa bai Boneiru pa buska fosfaat, ora e la yega na e isla e la mira ku e tambe den un kantidat di fosfaat basta grandi. Di 1871 pa 1888 a mina mas ku 90.000 ton di fosfat hiba Oropa. E isla a keda un isla di piskado te ku a añanan 80 di siglo binti ora varios operadornan di boto a kuminsa hiba turista na e isla pa landa i sambuya.


text:
December 18, 2021
Biblioteka Nashonal Kòrsou ta partisipá di ta será dianan 24 i 31 di desèmber 2021.
April 23, 2021
Buskando Boluntario
Biblioteka Nashonal Kòrsou ta buskando boluntarionan pa nos diferente departamentonan. Si bo tambe ke bira parti di nos tìm boluntario djis yena e...Read more
September 11, 2020
Digicel ta firma akuerdo ku Biblioteka Nashonal di Kòrsou
Resientemente Digicel Kòrsou a firma un akuerdo ku Biblioteka Nashonal Kòrsou (BNK) pa durante 3 aña konsekutivo patrosiná e kompra di un...Read more
July 24, 2020
Fia buki digital
July 24, 2020
Tarifa adaptá di membresia
June 29, 2020
BNK ku orario adaptá pa motibu di èrko
Biblioteka Nashonal Kòrsou ta adaptá su orario di apertura pa motibu di mantenshon di èrko. Den kuadro di esaki BNK ta adaptá su orario di...Read more
June 29, 2020
BNK ta habri su portanan bèk
Biblioteka Nashonal Kòrsou djaweps awor 18 di yüni ta habri su portanan bèk ku orario i servisionan adaptá. Servisionan ku ta habri ta : Servisio...Read more
June 29, 2020
BNK ku medidanan relashoná ku Covid-19
Biblioteka Nashonal Kòrsou durante di Covid-19 a adaptá i upgrade su servisionan na públiko. Den luna di aprel BNK a introdusí buki digital...Read more


text:
WILLEMSTAD- 20 di mei 2015 – Despues kue kampaña publisitario #MijnCuraçao a keda nominá resientemente pa SABRE Awards, a drenta e notisia ku Ofisina di Turismo di Kòrsou (CTB) na Europa a gana e prestigioso premio aki. E rekonosementu importante aki ta suprayá esfuersonan den relashon públiko. SABRE Awards, e kompetensia mas grandi den industria di publisidat ta rekonosé ekselensia den programanan publisitario. E kampaña #MijnCuraçao a risibí un aplouso grandi serka e krítikonan den e kategoria di bloggers outreach. E premiashon a tuma lugá dia 19 di mei último na Londen.
E strategia ku a keda usá den e kampaña aki ta ku a usa komo partner un asina yamá travel blogger pa e bira un tipo di reportero pa Kòrsou. E reportero aki tabata klave den e strategia no solamente paso e ta kompartí online su eksperensianan via medionan sosial pero tambe paso su programa di dia tabata konsistí di kompartí tep i publiká historianan ku e ta risibí via medionan sosial di personanan lokal i biaheronan. E kolaborashon ku Lisette van Beek (travel blogger) di Travellust.nl a bira yabi pa éksito di e kampaña. A drenta kasi 350 tep di aktividatnan riba tereno kultural, deportivo i te hasta playanan ku ainda no a keda deskubrí. Fanatikonan riba medionan sosial a hasta pone ‘must do’ pa esnan ku ainda no a eksperensiá Kòrsou, tur 100% positivo i ku hopi entusiasmo. Meta di esaki tabata pa inspirá i lanta kuriosidat di potensial bishitantenan pa asina nan skohe Kòrsou komo nan próksimo destinashon pa vakashon.


text:
E pareha di e dama a dal e swa cu a pusha y dal su casa!
Diahuebs merdia a drenta informe di un problema di pareha na Madiki, mesora a dirigi un patruya na e sitio. Na yegada di e patruya a bin compronde cu un dama a bay na e cas di su mama pa busca algo pa e mama y e swa casa di e otro ruman muher no kier a lague y a pusha e dama y a pleita cun’e y e dama a dal e swa y e pareha di e dama tambe a agredie pasobra e swa a dal e ruman muher di su pareha. Como cu recien???? e swa a pasa den operacion a cuminsa keha di dolor ela entrega keho di maltrato contra e ruman muher di su casa y e pareha. Polis a solicita presencia di ambulans na e sitio debi na e dolornan di e maltrato. Na yegada di e ambulans nan a atende e swa na e sitio mes y a bay. Polis entretanto a detene e pareha pa agression y maltrato.


text:
ORANJESTAD,Aruba
Prome Minister Evelyn Wever-Croes:
Ya for di tempo cu e tawata den oposicion y como lider di su partido, Prome Minister Evelyn Wever-Croes a haci’e un costumber pa bishita scolnan rond di Aruba den e siman di celebracion di Dia di Betico. Como nos Prome Minister, e tradicion aki ta sigui tur aña y e aña aki tambe e ta bishita scolnan basico no solamente pa haya e oportunidad pa conta nos muchanan tocante e bida y logronan di Betico Croes sino tambe pa biba e entusiasmo y alegria cu nos muchanan pa cu nos gran luchador di nos pueblo Betico Croes.
Prome Minister Evelyn Wever-Croes, diamars mainta a bishita Colegio Felipe B.Tromp na Noord na unda muchanan cu hopi entusiasmo tawata para pafo y cu bandera den man wardando asina e yegada di Prome Minister na nan scol.
E mandatario principal di nos pais a comparti hopi informacion di e historia di bida y trabou di Betico Croes cu Klas 6A y 6B. Loke mas a resalta tawata e dichonan famoso di Betico. Un dicho famoso cu mas a haya atencion ta e famoso palabranan di Betico Croes despues di logronan grandi pa e libertad di nos pais: “Si mi cay na caminda, hamas boso laga e causa un banda pero gara e bandera Arubano y sigui cu e lucha pa conserva y preserva e libertad di e pueblo aki”. Betico probablemente tawata tin e pensamento cu e lo no mira su logronan bira realidad siendo cu su lucha a causa cu hopi a bay contra di dje. P’esey el a mira e importancia pa encurasha e pueblo pa no cansa, pa sigui cu e lucha te hasta ora e no tey mas.
Betico no a mira su logra grandi, Status aparte for di e constelacion antiano. Pero ta “Danki na Dje” cu esaki a bira realidad. Danki na su lucha incansabel, e soño di nos pueblo a bira realidad.
Cu e ehempel aki tambe, Prome Minister a conseha tur e muchanan pa no laga nada stroba nan soño y metanan. Pa nunca cansa di studia, nunca cansa di e meta pa logra nan soño. Cada un di nan, sea mucha homber of mucha muhe, tin potencial di ta un Betico. Un luchador, un futuro ciudadano cu lo contribui pa hiba nos pais dilanti. Gobierno di Aruba ta trahando duro tambe pa entrega nos pais na e generacion nos dilanti financieramente saludabel y stabiel manera cu Betico Croes a desea tambe.
Prome Minister ta gradici Colegio Felipe B.Tromp, Cabesante di Scol, maestronan tur cu a tuma nan tempo pa ricibi Prome Minister asina bunita, muchanan di e scol y docentenan y muchanan di klasnan 6. Alabes Prome Minister a invita tur mucha pa asisti na e Manifestacion cultural cu lo tuma luga diabierna awo 24 di januari di 7:00 pa 10:30 PM na Plaza Libertador G.F. Betico Croes. Tambe pa bishita e diferente otro actividadnan cu ta tuma luga rond nos isla dia 25 di januari, Dia di Betico.


text:
Started April 29, 2021
Michael Arvelo
Michael Anthony Carl Arvelo.
Fecha natalisio: 6 novèmber 1957.
Mi ta ruman mayó, mi demas rumannan ta: Diello, Ralston i Viennaline.
Mi tata: Miguel (Boy) Arvelo
Mi mama: Epifania Salsbach
Mi tio grandi Virgilio Delannoy tabata un di e fundadornan di Concordia Jazz Band den añanan 30. Mi ta bini di un famia di músikonan manera Manuel “Shonma” Salsbach, trompetista i Carlos “Cayochi” Salsbach, kitarista.
Nan ta mi dos último tionan.
Mi aktuprimu Angel” Shonma ” Salsbach ta bahista i fundador di Salsbach Jazz Trio.
M’a bishitá Skol na St. Thomas college
Mi tabatin e previlegio di por a presentá un Programa di Jazz na Radio Kòrsou FM i Radio Exito, durashon di ougùstùs 1979 pa novèmber 1999.
Tambe mi ta’tin e onot di por a organisá e promé jamsession grandi den Teatro de Tempel na yanùari 1983 i vátios otro evento di Jazz den restaurant La Paix i na Fort Waakzaamheid.
Mi a forma parti komo Miembro di Curacao Latin Jazz Quartet bou di direkshon di Wathey de Lannoy (mi aktuprimu).
Fuera di Jazz, mi ta hopi involukrá den e Deporte di Biyar tantu lokal komo internashonal.
Asina mi por a fungi komo inisiadó di Federashon Biyar Kòrsou na yanüari 1989.
27 aña mi a okupá un puesto den direktiva te 2016. Aktualmente mi ta konsehero di Federashon lokal;
Vise Presidente di Confederación Panamericana de Billar Presidente di Caribbean Union Of Billiard Sports, Presidente di Dutch Caribbean Billiard Union, Miembro permanente di Rules and Regulation Committee di World Pool/Billiard Association
Miembro representante di CPB den antidoping committee di WPBA /World Antidoping Association. Konsehero di Federashonan di Biyar di Bonaire, St.Maarten ,Antigua y Barbuda ,Trinidad and Tobago, Panama.
Miembro Salon di Fama di Deporte di Korsou.
Video:
- https://youtu.be/wXTdqmY4kZQ


text:
…Ofisina di Turismo di Kòrsou i ICUC ta kondusí…
Willemstad – 11 di yüli 2019 – Entrante e siman aki Ofisina di Turismo di Kòrsou (CTB) ta kuminsá ku un investigashon dirigí riba e kampaña di konsientisashon ‘Kòrsou ta Dushi. Bib’é. Stim’é.’ E investigashon lo tin un durashon di mas o ménos 3 siman. Na sèptèmber 2017, CTB a lansa e kampaña di konsientisashon ‘Kòrsou ta Dushi. Bib’é. Stim’é’. Ophetivo di e kampaña ta pa konsientisá habitantenan di Kòrsou riba e privilegio di ta biba na Kòrsou i di ta forma parti di e komunidat di Kòrsou. E kampaña kual ta dirigí riba nos komunidat kompletu, ta stimulá pa hasi nos mas orguyoso di nos kultura, naturalesa i historia. E resultadonan di e estudio di investigashon lo keda presentá na novèmber di e aña aki.
Anteriormente, na respektivamente 2006 i 2014, CTB a kondusí dos estudio separá pa determiná entre otro e konosementu lokal, aktitut i persepshon riba desaroyo di turismo na Kòrsou. E estudio di 2006, por ehèmpel a indiká ku un porsentahe relativamente haltu (68%) di nos komunidat a ekspresá ku turismo ta masha importante pa ekonomia di Kòrsou, miéntras 63% a indiká ku nos komunidat ta benefisiá di turismo. Den e estudio di 2014, a evaluá e kampaña di konsientisashon di e tempu ei, esta “Dushi Hende”. Mas di 70% (71.9%) a indiká ku nan tabata konsiente di e kampaña ku CTB a kondusí durante di 2 aña, miéntras ku 63.6% di esnan enkuestá a indiká ku e kampaña a kontribuí na mehorashon di komportashon di nos komunidat relashoná ku turismo.
E biaha aki, CTB konhuntamente ku ICUC ta bolbe kondusí un estudio di investigashon kual lo konsentrá riba e kampaña di konsientisashonku e último tempu a ser presentá esta ‘Kòrsou ta Dushi. Bib’é. Stim’é’. E resultado di e investigashon aki lo duna CTB informashon balioso riba e kampaña mes komo tambe tokante komunidat su persepshon i komprendementu di desaroyo di turismo na Kòrsou. Lo hasi e enkuesta bou di mas o ménos 400 habitante na Kòrsou, repartí den diferente bario den un forma representativo. Komo identifikashon tur enkuestadó ku ta forma parti di e investigashon aki lo tin un identifikashon di CTB, nan identifikashon personal i un T-shirt blanku bistí.
Bou di tur persona ku partisipá na e investigashon lo rifa 4 premio patrosiná pa: Eric’s ATV Adventures, Pelican Boat Trips, The Aloe Vera Plantation i tambe Dinah Veeris’ Den Paradera Herb Garden. CTB ta hasi un apelashon na pueblo di Kòrsou pa koperá ku e investigashon importante aki i ta gradisí di antemano pa e koperashon. Pa kualke informashon adishonal por tuma kontakto ku CTB na 434-8200.


text:
Mas cu 50 diferente stakeholders representando un variedad di ramonan concerni a participa activamente den e workshop di Zoning & Regulations pa Parke Marino Aruba
ORANJESTAD, ARUBA, 2 NOVEMBER 2022 – Fundacion Parke Nacional Aruba (FPNA) como un organisacion independiente encarga cu e conservacion y maneho di areanan terestial y marino protegi na Aruba, ta anuncia cu ela keda cla cu e proceso di consulta pa e maneho di Parke Marino Aruba den colaboracion cu mas di 50 diferente stakeholders. E dos sesionnan a tuma lugar dia 25 y 27 di october y tawata un exito rotundo unda cu a mira un participacion hopi interactivo y cu hopi perspectiva di stakeholders den diferente funcion crucial pa e maneho di Parke Marino Aruba.
E Zoning & Regulations workshop tawata un sesion unda cu participantenan di diferente organisacionnan manera naturalesa, comunidad, autoridad, pesca y turismo a contribi na e maneho regulatorio di Parke Marino Aruba. Den e workshop aki, e team di Parke Marino Aruba cu ta cay bou di Fundacion Parke Nacional Aruba a presenta e resultadonan di e sesionnan cu a tuma lugar den october 2021 cual a ensera e resultadonan di un SWOT analisis (strengths, weaknesses, opportunities and threats) y un analisis situacional. Tambe e participantenan a delibera con pa incorpora e resultadonan aki den e zonificacion pa e cuatro areanan marino protegi (MPAs) cu hunto ta forma Parke Marino Aruba.
Sietske van der Wal, Interim Marine Park Manager di FPNA ta comenta, “Nos ta hopi satisfecho cu con e workshopnan a cana. E participacion di nos stakeholdernan ta sumamente importante pa asina FPNA yega na finalisa un plan di maneho cu ta considera di no solamente e meta primordial di conserva naturalesa y bida marino, pero tambe ta incorpora aspectonan social y economico. Di parti di FPNA mi
kier a gradici tur stakeholder pa a tuma e tempo pa reuni cu nos y tambe pa tur nan contribushon valioso.”
E sesionnan di consulta pa e maneho di Parke Marino Aruba cu a caba di pasa, unabes mas lo bay presenta mas resultado cu lo keda incorpora den e plan di maneho di Parke Marino Aruba. Esaki lo wordo comparti cu tur stakeholder den e prome cuarto di 2023 pa asina nan duna nan punto di bista (‘zienswijze’) y despues di e proceso aki FPNA ta spera di publica e plan di maneho oficialmente.
FPNA semper ta keda dispuesto pa reunionnan cu nos stakeholders ariba peticion. Pa mas informacion tocante Parke Marino Aruba of e proceso di consulta por tuma contacto via marinepark@arubanationalpark.org.


text:
Aruba su Steakhouse faborito na Renaissance Aruba Resort, den curason di Oranjestad, ta celebrando un union prolifico di diez aña cu e marca di Certified Angus Beef, e aña aki. Na honor di e logro culinario aki, e restaurant a invita chef Josh Moore, Chef Ehecutivo y Partner na Volare Ristorante, na Louisville, Kentucky, pa crea un menu di tres plato cu su mesun specialidadnan, conhuntamente cu e marca tan celebra di carni Mericano, Aruba su mesun cerbes Balashi y Balashi Chill, como tambe Arion Wine Company. Moore a bira un Embahador di Marca pa Certified Angus Beef ® recientemente, uniendo su mes na un grupo di e miho chefnan y restaurateurs rond di e isla, kendenan tur ta comprometi na sirbi e miho calidad di carni di baca. Pa lansa e promocion relaciona cu Dia di Tata, cual a haya e titulo di “Bones & Brews Smith’s Style”, e steakhouse a organisa un evento culinario di purbamento di cuminda combina cu biña, den e cushina di Renaissance Convention Center, demostrando e talentonan di Chef Moore, e brigada culinario di L.G. Smith’s Chop & Steakhouse bou di e guia di Chef Kelvyn Garcia y John Grigg, e Director di Food & Beverage, cu e participacion di Elizabeth Wunderlich di e US Meat and Export Federation. E publico anima den e cushina di e convention center a wordo introduci na e marca di Certified Angus Beef ® pa e gerente ehecutivo di cuenta, Maggie O’Quinn, kende a educa e miembronan di prensa invita y studiantenan di scol culinario tocante carni den su miho estado, ora e ta wordo certifica despues di a cumpli cu 10 standard di e marca. Maggie tambe a conduci un quiz dibertido, partiendo bunita premionan cortesia di Balashi, Chill y Certified Angus Beef entre e miembronan di e publico presente cu tabatin e contestanan corecto. Bou di e wowo interesa di esnan presente, chef Moore y su brigada a prepara un tremendo surtido di purbamento pa representa e menu delicioso cu actualmente ta wordo ofreci na e restaurant. Aki por mira e purbamento di Cold-smoked Lollipop Pork Rib Chop, cu Melon y Papaya Relish, Arugula, Parmesan Reggiano y Cracked Pepper, sirbi cu Wente Vineyard Riva Ranch Chardonnay Arroyo Seco Monterey California. Grilled Denver Ribs, Niman Ranch Lamb cu Tomato Grapefruit Marmalade, Aged Sweet Balsamic, y Micro Basil Arubiano, combina cu Edmeades Zinfandel Mendocino County California. Curry Clam Chowder, traha cu Little Neck Clams, Mirepoix, Potatoes, Bell Peppers, Clam Veloute, Basil-infused Extra Virgin Olive Oil, combina cu un Wente Vineyards Riesling Riverbank Arroyo Seco Monterey California. Esnan presente tambe a aprecia e Certified Angus Beef ® brand Porterhouse, sirbi cu Butterflied Shrimp, Woodford Reserve Bourbon, Caramelized Shallots, Veal Demi-Glace, combina cu Kendall-Jackson Pinot Noir Vintner’s Reserve, y e Certified Angus Beef ® brand Tomahawk Steak sirbi cu Garlic-Herb Compound Butter y un 25-year aged Balsamic, combina cu Murphy-Goode Cabernet Sauvignon California. Chef Moore a deleita su publico cu storianan tocante su hubentud, mirando su welanan di ambos banda crea platonan excelente den e cushina, mirando programanan di cushinamento for di un edad hoben y trahando den e cushina full time desde e edad di 14 aña. Tambe el a comparti e storia tocante su amor pa argricultura, trahando riba su granja di 10-acre na Taylorsville, KY unda e ta cosecha berdura durante e zomer te e fin di herfst, sirbiendo su cosecha na Volare. Disfruta di e chef su menu special na L.G. Smith’s Chop and Steakhouse for di dia 13 di Juni pa 6 di Juli, y wak pa bo laga un tiki luga pa un pasaboca, manera Tiramisu cu Lady Fingers, Espresso, Frangelico y Mascarpone; Panna Cotta, Eggless Custard, Sweet Berry Balsamico; Cherry Grappa Tart Sable Crust, Grappa Custard, Tart Cherries y Pine Nut Brittle, tur tres acompaña pa un Quady Winery Black Muscat Madera California, of e Chocolate Torte, Orchata Rum Cream, Key Lime Gelato combina cu Kendall-Jackson Late Harvest Chardonnay Monterey County.
“Bale la pena” videoclip a wordo lansa!
January 29, 2021 0
ART EXHIBIT- Soca Art- Raise your voice!
January 15, 2021 0